Diari Oficial de la Generalitat Valenciana


Sumari del DOGV 9638, del 13-07-2023 (2023/7825)

RESOLUCIÓ de 6 de juliol de 2023, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana, durant el curs 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7825


Data del document
:   06-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * planificació educativa
    * centre d'ensenyament
    * organització de l'ensenyament
    * legislació

RESOLUCIÓ de 6 de juliol de 2023, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana, durant el curs 2023-2024. [2023/7825]  
La Llei orgànica 2/2006, de 3 de maig, d'educació, integra els ensenyaments esportius dins de l'oferta del sistema educatiu actual, els dona la consideració d'ensenyaments de règim especial i en regula els aspectes fonamentals mitjançant el capítol VIII del títol I. Aquesta ha sigut modificada per la Llei orgànica 3/2020, de 29 de desembre, i les seues modificacions entren en vigor segons el calendari d'implantació que estableix la disposició final cinquena d'aquesta llei.  
La disposició transitòria onzena de la Llei orgànica 2/2006, de 3 de maig, d'educació, estableix que les matèries en la regulació de les quals aquesta llei orgànica remet a disposicions reglamentàries ulteriors, i fins que aquests no es dicten, es podran aplicar, en cada cas, les normes d'aquest rang que s'hi aplicaven fins a l'entrada en vigor de la Llei orgànica 3/2020, de 29 de desembre.  
El Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana (DOGV 6853, 03.09.2012); l'Ordre 20/2019, de 16 de desembre, de la Conselleria d'Educació, Cultura i Esport, per la qual es regula el bloc comú dels ensenyaments esportius de règim especial en l'àmbit de la Comunitat Valenciana; el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial (BOE 268, 08.11.2007) i els reials decrets vigents per a cada modalitat esportiva, constitueixen la normativa aplicable als ensenyaments esportius de règim especial, en l'àmbit de la Comunitat Valenciana. El Reial decret 628/2022, de 26 de juliol, pel qual es modifiquen diversos reials decrets per a l'aplicació de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació, als ensenyaments artístics i els ensenyaments esportius, i l'adequació d'aspectes determinats de l'ordenació general d'aquests ensenyaments.  
  
El Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional (DOGV 8693, 09.12.2019).  
El Reglament general de protecció de dades (RGPD); el Reglament (UE) 2016/679, del Parlament Europeu i del Consell, de 27 d'abril de 2016, i la Llei orgànica 3/2018, de 5 de desembre, de protecció de dades personals i garantia dels drets digitals (BOE 294, 06.12.2018) introdueixen una sèrie de novetats i de canvis als quals és necessari adaptar els tractaments actuals. L'RGPD esmenta expressament la necessitat que el responsable hi aplique mesures tècniques i organitzatives apropiades, amb la finalitat de garantir que el tractament és conforme al que disposa el Reglament. En aquest sentit, els centres hauran d'atendre la Resolució de 28 de juny 2018, de la Sotssecretaria de la Conselleria d'Educació, Investigació, Cultura i Esport, per la qual es dicten instruccions per al compliment de la normativa de protecció de dades en els centres educatius públics de titularitat de la Generalitat.  
  
La Llei 15/2017, de 10 de novembre, de la Generalitat, de polítiques integrals de joventut (DOGV 8168, 13.11.2017), defineix el seu àmbit d'aplicació a les persones que tenen entre 12 i 30 anys, les dues edats inclusivament, i estableix que els poders públics impulsaran la cultura participativa de les persones joves per a millorar els sistemes i les estructures democràtiques, i també garantir-los l'exercici d'un paper actiu de transformació i el canvi de la societat amb la seua intervenció en els assumptes públics.  
Així mateix, els centres hauran d'atendre el capítol III de la Llei 23/2018, de 29 de novembre, de la Generalitat, d'igualtat de les persones LGTBI (DOGV 8436, 03.12.2018); el Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià (DOGV 8456, 07.08.2018), la Llei 26/2018, de 21 de desembre, de la Generalitat, de drets i garanties de la infància i l'adolescència (DOGV 8450, 24.12.2018) i la normativa de desplegament corresponent.  
La Llei orgànica 8/2021, de 4 de juny, de protecció integral a la infància i l'adolescència enfront de la violència (BOE 134, 05.06.21), té l'objectiu de garantir els drets fonamentals dels xiquets, xiquetes i adolescents a la integritat física, psíquica, psicològica i moral enfront de qualsevol forma de violència, per a assegurar el desenvolupament lliure de la seua personalitat i establint mesures de protecció integral, que incloguen la sensibilització, la prevenció, la detecció precoç, la protecció i la reparació del dany en tots els àmbits en què es desenvolupa la seua vida.  
La Resolució de 14 de febrer 2019, de la Secretaria Autonòmica d'Educació i Investigació, per la qual es dicten instruccions davant de diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues, i que s'han d'aplicar en els centres docents sostinguts amb fons públics d'ensenyaments no universitaris de la Comunitat Valenciana.  
L'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià (DOGV 8540, 03.05.2019), té per objecte regular l'organització de la resposta educativa en els centres docents, en el marc de l'educació inclusiva, a fi de garantir l'accés, la participació, la permanència i el progrés de tot l'alumnat, com a nucli del dret fonamental a l'educació i des dels principis de qualitat, igualtat d'oportunitats, equitat i accessibilitat universal.  
  
La Resolució de 16 de març 2021, de la Direcció General de Formació Professional i Ensenyaments de Règim Especial, normalitza la documentació per a la gestió administrativa dels ensenyaments esportius de règim especial en l'àmbit de la Comunitat Valenciana. (DOGV 9048, 25.03.2021), tenint en compte la correcció d'errors (DOGV 9315, 07.04.2022).  
La Resolució de 12 de novembre de 2020, de la Direcció General de Formació Professional i Ensenyaments de Règim Especial, per la qual s'estableix el currículum del programa experimental de les matèries que formen part de les proves d'accés als ensenyaments esportius de règim especial de grau mitjà i de grau superior, conduents a les titulacions oficials de tècnic esportiu i tècnic esportiu superior, i dels cursos preparatoris d'aquestes a la Comunitat Valenciana. (DOGV 8954, 17.11.2020).  
  
El Decret 72/2021, de 21 de maig, del Consell, regula l'organització de l'orientació educativa i professional en el Sistema Educatiu Valencià.  
  
L'Ordre 12/2022, de 9 de març, de la Conselleria d'Educació, Cultura i Esport, regula el mòdul professional de Formació en Centres de Treball (FCT) dels cicles formatius de grau mitjà i superior, Formació Professional Bàsica, programes formatius de qualificació bàsica, cursos d'especialització i Bloc de Formació Pràctica (BFP) dels ensenyaments de règim especial, en l'àmbit territorial de la Comunitat Valenciana (DOGV 9299, 16.03.2022), i la Resolució de 2 de juny de 2022, de la Direcció General de Formació Professional i Ensenyaments de Règim Especial, per la qual es dicten instruccions per a la gestió del mòdul professional de Formació en Centres de Treball (DOGV. 9355, 06.06.2022).  
  
L'Ordre 30/2022, de 12 de maig, de la Conselleria d'Educació, Cultura i Esport, regula l'organització i l'autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana (DOGV 9342, 18.05.2022).  
La modificació en concret de la disposició addicional cinquantena segona, que regula la inclusió en el sistema de Seguretat Social d'alumnes que realitzen pràctiques formatives o pràctiques acadèmiques externes incloses en programes de formació, implica aquesta inclusió en el sistema de Seguretat Social per a l'alumnat de formació professional que realitza el mòdul de Formació en Centres de Treball (FCT), Bloc de Formació Pràctica (BFP), o Formació professional DUAL o en règim general segons el contemplat en la Llei orgànica 3/2022, de 31 de març, d'ordenació i integració de la Formació Professional.  
La Llei 15/2022, de 12 de juliol, integral per a la igualtat de tracte i la no-discriminació (BOE 167, 13.07.2022), té per objecte garantir i promoure el dret a la igualtat de tracte i la no-discriminació, així com respectar la igual dignitat de les persones en desenvolupament dels articles 9.2, 10 i 14 de la Constitució que tracten sobre la igualtat, dret, deures fonamentals i llibertats. A aquest efecte, la llei regula drets i obligacions de les persones, físiques o jurídiques, públiques o privades, estableix principis d'actuació dels poders públics i preveu mesures destinades a previndre, eliminar i corregir qualsevol forma de discriminació, directa o indirecta, en els sectors públic i privat.  
La Llei orgànica 10/2022, de 6 de setembre, de garantia integral de la llibertat sexual (BOE 215, 07.09.2022), pretén ser la garantia i la protecció integral del dret a la llibertat sexual i l'erradicació de totes les violències sexuals.  
La Llei 39/2022, de 30 de desembre, de l'esport (BOE 314, 31.12.2022), estableix com una de les finalitats el foment de l'educació física i l'esport en totes les etapes de la vida com a part fonamental de la millora de la qualitat de vida i l'adquisició d'hàbits saludables, tant dins del sistema educatiu com fora.  
La Llei 1/2023, de 20 de febrer, de cooperació per al desenvolupament sostenible i la solidaritat global (BOE 44, 21.02.2023), dedica l'article 11 a l'educació per al desenvolupament sostenible i la ciutadania global.  
La Llei 4/2023, de 28 de febrer, per a la igualtat real i efectiva de les persones trans i per a la garantia dels drets de les persones LGTBI (BOE 51, 01.03.2023), estableix mesures en l'àmbit educatiu.  
La Llei 2/2023, de 13 de març, de la Generalitat, de protecció, benestar i tinença d'animals de companyia i altres mesures de benestar animal (DOGV 9553, 14.03.2023), indica que la conselleria competent en educació ha de programar anualment en els centres escolars accions educatives i de sensibilització sobre els objectius i principis d'aquesta llei.  
La Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana (DOGV 9579, 20.04.2023), inclou referències en la participació ciutadana en el sistema educatiu valencià.  
En aquest sentit, a fi de millorar la gestió d'aquests ensenyaments, aquesta resolució té com a objecte desplegar la normativa esmentada i concretar, per al curs escolar 2023-2024, el règim general de funcionament, així com l'organització dels ensenyaments esportius de règim especial en el nostre territori. Considerant, en tot moment, els principis coeducatius de manera transversal, tenint en compte la Llei 15/2017, de 10 de novembre, de la Generalitat, de polítiques integrals de joventut (DOGV 8168, 13.11.2017).  
Aquests principis són:  
- L'eliminació dels prejudicis, els estereotips i els rols en funció del sexe, construïts segons els patrons socioculturals de conducta assignats a dones i homes, per a garantir a tot l'alumnat possibilitats de desenvolupament personal integral.  
- La prevenció de la violència contra les dones, mitjançant l'aprenentatge de mètodes no violents per a la resolució de conflictes i de models de convivència basats en la diversitat i en el respecte a la igualtat de drets i oportunitats de dones i homes.  
- La promoció dels valors com el respecte, la solidaritat, la tolerància, l'empatia i la responsabilitat, que faciliten la comunicació, el diàleg i la restauració, i que resulten fonamentals a l'hora de conviure. Hauran de regir les relacions entre tots els membres de la comunitat educativa  
  
- Els llibres de text i altres materials didàctics que s'utilitzen o es proposen en els projectes d'innovació educativa han d'integrar els objectius coeducatius assenyalats. Així mateix, s'ha d'utilitzar un llenguatge no sexista i en les imatges s'ha de garantir una presència equilibrada i no estereotipada de dones i homes.  
- La visibilització dels sabers de les dones al llarg de la història en programacions i materials didàctics situant-les en el context sociocultural que els correspon, garantint la presència equilibrada i no estereotipada de dones i homes.  
- La capacitació de l'alumnat perquè l'elecció de les opcions acadèmiques i professionals es duga a terme lliure de condicionaments basats en el gènere.  
Finalment, l'Estratègia d'intel·ligència artificial de la Comunitat Valenciana en l'educació permet que l'aprenentatge siga molt més personalitzat i això millora el rendiment de l'alumnat i l'eficiència del professorat possibilitant així mateix als profunds canvis que es produiran en les ocupacions i les competències requerides i una major adaptació a l'automatització, ja que els sistemes de IA substituiran les tasques de la base, on se situen grans quantitats de tasques rutinàries i repetitives.  
  
De conformitat amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, el Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, modificat pel Decret 2/2022, de 10 de febrer, del president de la Generalitat, de modificació del Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell i en virtut de les facultats que em confereix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
  
Apartat únic  
Aprovar les instruccions per a l'organització i el funcionament en centres públics i centres privats autoritzats de la Comunitat Valenciana que imparteixen ensenyaments esportius de règim especial, durant el curs acadèmic 2023-2024.  
  
València, 6 de juliol de 2023.- El secretari autonòmic d'Educació i Formació Professional: Miguel Soler Gracia.  
  
  
  
ANNEX  
Instruccions en matèria d'ordenació acadèmica i d'organització de l'activitat docent en els centres públics i centres privats autoritzats de la Comunitat Valenciana que imparteixen ensenyaments esportius de règim especial, durant el curs acadèmic 2023-2024.  
  
1. Àmbit d'aplicació i Projecte educatiu  
2. Programació general anual  
3. Programacions didàctiques  
4. Organització dels horaris i del calendari lectiu  
5. Constitució de grups  
6. Formats de flexibilització horària  
7. Modalitat semipresencial o a distància  
8. Proves d'accés  
9. Cursos preparatoris per a les proves d'accés  
10. Proves d'accés específiques  
11. Requisits d'accés  
12. Admissió i matriculació de l'alumnat  
13. Mòdul de projecte final  
14. Avaluació  
15. Documents d'avaluació  
16. Competència docent del professorat  
17. Convocatòries  
18. Anul·lació de matrícula a instàncies de la persona interessada  
19. Anul·lació de matrícula per inassistència  
20. Renúncia a la convocatòria  
21. Convalidacions  
22. Alumnat amb necessitat específica de suport educatiu  
23. Avaluació dels processos d'ensenyament del projecte curricular i de les programacions didàctiques  
24. Gestió i seguiment del Bloc de Formació Pràctica mitjançant SAÓ-ITACA  
25. Actualització de l'autorització d'un centre privat  
26. Centres de pràctiques i estudiants Erasmus27. Prevenció de riscos laborals en el sector docent  
28. Tecnologies de la informació i la comunicació, sistema de gestió ITACA i protecció de dades  
29. Consideracions finals  
  
  
  
  
1. Àmbit d'aplicació i Projecte educatiu  
1.1. Aquests instruccions seran aplicables per al curs 2023-2024 en els centres públics i centres privats autoritzats de la Comunitat Valenciana que imparteixen ensenyaments esportius de règim especial.  
1.2. S'emeten amb caràcter complementari al que han disposat les instruccions per a l'organització i el funcionament dels centres que imparteixen Educació Secundària Obligatòria i Batxillerat durant el curs 2023-2024.   
1.3. Projecte educatiu  
1.3.1. Atenent el que disposa el Decret 132/2012, de 31 d'agost, del Consell (https://dogv.gva.es/datos/2012/09/03/pdf/2012\_8220.pdf), el projecte educatiu del centre ha de recollir els valors, objectius i prioritats d'actuació, i incorporar la concreció dels currículums, entre altres aspectes.  
1.3.2. Els centres han de desenvolupar els currículums establits per l'administració educativa corresponent i buscar d'adaptar la programació i la metodologia del currículum a les característiques de l'alumnat, a les possibilitats formatives del seu entorn i al context del centre, i, si és el cas, poden utilitzar les mesures flexibilitzadores que ha autoritzat l'administració educativa competent. El currículum del bloc comú és únic per a tots els ensenyaments esportius en l'àmbit de la Comunitat Valenciana i s'ha de desenvolupar segons l'Ordre 20/2019, de 16 de desembre, de la Conselleria d'Educació, Cultura i Esport, per la qual es regula el bloc comú dels ensenyaments esportius de règim especial en l'àmbit de la Comunitat Valenciana (https://dogv.gva.es/datos/2019/12/24/pdf/2019\_12131.pdf). De manera subsidiària, i mentre no es desenvolupen els diferents currículums de les modalitats esportives autoritzades a la Comunitat Valenciana, per al bloc específic es poden aplicar els publicats pel Ministeri d'Educació, Cultura i Esport en el seu àmbit de competència (accessibles, entre d'altres, des del lloc web dels ensenyaments esportius de règim especial http://www.ceice.gva.es/web/ensenanzas-regimen-especial/titulaciones).  
  
  
2. Programació general anual  
2.1. Els centres han d'elaborar al principi de cada curs una programació general anual que reculla tots els aspectes relatius a l'organització i el funcionament del centre, inclosos l'estadística d'inici de curs, els projectes, les normes i tots els plans d'actuació acordats i aprovats per al curs acadèmic.  
2.2. L'enregistrament de tots els elements que componen la PGA (administratius, estadístics, pedagògics -inclosa la gestió del mòdul de formació pràctica-) s'ha de fer en el sistema d'informació ITACA, o, en tot cas, fent ús de les aplicacions que l'Administració pose a la disposició dels centres. Aquest enregistrament ha de remetre's o posar-se a la disposició de l'Administració mitjançant la via que s'assenyala en aquest procediment.  
La data màxima per a l'aprovació, enregistrament de la PGA i la posada a disposició per via electrònica davant de la direcció territorial serà el 15 de desembre de 2023. Qualsevol variació o ampliació al llarg del curs de les dades recollides en la programació general anual, incloent-hi les modificacions en el professorat, s'haurà de comunicar a aquesta en els terminis que preveu el mateix procediment.  
2.3. Normes d'organització i de funcionament  
2.3.1. Consideracions generals  
1. Els centres docents redactaran les normes d'organització i de funcionament d'acord amb el que disposa la normativa bàsica i les línies i els criteris que s'indiquen en el PEC. Les propostes de la comunitat educativa per a l'elaboració d'aquestes normes hauran de ser escoltades. Les normes d'organització i de funcionament hauran d'incloure el conjunt d'objectius, de principis, de drets, de responsabilitats i de normes pels quals es regula la convivència de tots els membres de la comunitat educativa, i que s'ajusta al que estableix el Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures d'alumnat, pares, mares, tutors o tutores, professorat i personal de l'administració i de serveis (https://dogv.gva.es/datos/2008/04/09/pdf/2008\_4159.pdf, DOGV 5738, 09.04.2008).  
  
Les normes d'organització i de funcionament seran de compliment obligat i hauran de recollir les normes de convivència i conducta, així com concretar els deures de l'alumnat i les mesures correctores aplicables en cas d'incompliment, prenent en consideració la situació i les condicions personals de cada alumne o alumna.  
No s'ha d'impedir l'accés als centres a persones que visten robes característiques o pròpies de la seua identitat religiosa i que no suposen cap problema d'identificació o atempten contra la dignitat de les persones.  
Les mesures correctores tindran un caràcter educatiu i recuperador, hauran de garantir el respecte als drets de la resta de l'alumnat i procuraran la millora en les relacions de tots els membres de la comunitat educativa. Les mesures correctores hauran de ser proporcionals i coherents a les faltes comeses. Les decisions d'adoptar mesures correctores per la comissió de faltes lleus seran executades immediatament. Les accions restauratives individualitzades, personalitzades o grupals hauran de treballar-se amb els implicats i les implicades. Perquè aquests normes siguen efectives, caldrà consensuar-les amb tota la comunitat educativa, mitjançant la comissió de convivència, de les comissions mixtes o de les assemblees participatives.  
2. Els membres de l'equip directiu i els professors i professores seran considerats autoritat pública, tal com s'estableix en la Llei 15/2010, de 3 de desembre, de la Generalitat, d'autoritat del professorat (https://www.boe.es/buscar/pdf/2010/BOE-A-2010-20833-consolidado.pdf), així com en el Decret 252/2019, de 29 de novembre, del Consell (https://dogv.gva.es/datos/2019/12/09/pdf/2019\_11616.pdf) i en els procediments d'adopció de mesures correctores, els fets constatats pel professorat i per l'equip directiu dels centres docents tindran valor probatori i gaudiran de presumpció de veracitat iuris tantum o excepte prova en contra, sense perjudici de les proves que, en defensa dels respectius drets o interessos, puguen assenyalar o aportar les persones implicades.  
  
Segons la Llei 26/2018, de 21 de desembre, de la Generalitat, de drets i garanties de la infància i adolescència, (https://www.boe.es/buscar/pdf/2019/BOE-A-2019-1986-consolidado.pdf), en tots els procediments s'ha de respectar un espai de comunicació amb els menors, i obliga a fer complir els apartats 1 i 3 de l'article 17 de la llei respecte del dret de les persones menors d'edat a ser informades, sentides i escoltades.  
3. Les normes d'organització i de funcionament s'elaboraran a partir de les propostes que facen el consell escolar, el claustre i les associacions de mares i pares, i seran avaluades pel Consell escolar. L'aprovació del reglament de règim intern s'ha d'ajustar al que estableix la normativa vigent.  
4. Aquests normes han d'incloure, entre altres aspectes i de manera prioritària, el Pla d'igualtat i de convivència, d'acord amb el Pla director de coeducació i els plans d'igualtat de la Generalitat que hi siguen aplicables, tal com s'ha indicat anteriorment i per al curs 2023-2024.  
  
2.3.2. Altres aspectes relatius a l'organització i al funcionament dels centres  
1. Incidències d'inici de curs  
Durant els dies previs a la data d'inici de les activitats escolars del curs 2023-2024, les direccions dels centres educatius hauran de comunicar a les inspeccions territorials d'Educació les incidències i necessitats dels ensenyaments esportius que puguen dificultar que l'inici de curs es desenvolupe amb normalitat, a l'efecte que la inspecció puga fer actuacions de suport i supervisió.  
  
2. Accés als centres  
D'acord amb el que estableix l'article 87 del Decret 252/2019, les condicions d'accés als centres s'han d'incloure en les normes d'organització i de funcionament.  
2.3.3. Mitjans de difusió dels centres docents  
1. En tots els centres docents ha d'haver-hi, com a mitjà de difusió de la informació, un lloc web de centre allotjat en els espais proporcionats per l'administració competent i un o més taulers d'anuncis i de cartells oficials. Aquests han de recollir, a més de la informació que legalment hi corresponga, la informació general i difusió dels ensenyaments esportius de règim especial, amb una atenció especial als cicles que ofereix el centre.  
2. Els centres hauran d'utilitzar tots els mitjans de què disposen per a donar difusió sobre les mesures de prevenció, higiene i promoció de la salut als diferents sectors de la comunitat educativa, si és necessari.  
  
2.3.4. Salut i seguretat als centres educatius  
1. Els centres han de complir la normativa d'aplicació en matèria de seguretat i salut per a tots els empleats i empleades públics, docents i no docents, adscrits al centre.  
2. En el context d'aquests ensenyaments, i en cas de necessitar protocols en l'àmbit de riscos laborals, s'ha d'atendre el que exposa el lloc web del Servei de Prevenció de Riscos Laborals de la Generalitat (sector educatiu), https://prevencio.gva.es/va/ed-gestion-de-la-prevencion, en què hi ha diferents protocols i procediments de treball, així com instruccions operatives de treball.  
3. Queden prohibides les activitats que perjudiquen la salut pública i, en particular, la publicitat, l'expedició i el consum de tabac i begudes alcohòliques, així com la col·locació de màquines expenedores d'aliments que no oferisquen productes saludables. A més, quant al foment d'una alimentació saludable i sostenible als centres educatius, caldrà ajustar-se al que dispose la normativa desplegada per les conselleries competents en matèria d'educació i de sanitat. Quant a la ubicació, instal·lació i funcionament de màquines expenedores d'aliments i begudes, caldrà seguir el que disposa el Decret 84/2018, de 15 de juny, del Consell, de foment d'una alimentació saludable i sostenible en centres de la Generalitat (https://dogv.gva.es/datos/2018/06/22/pdf/2018\_6099.pdf, DOGV 8323, 22.06.2018).  
4. L'activitat física i la pràctica esportiva que es duga a terme en activitats lectives, extraescolars o complementàries durant la jornada escolar s'ha de sotmetre a les disposicions dels protocols vigents en cada moment per als centres escolars, adoptats per la conselleria competent en matèria d'educació i per la conselleria competent en matèria de sanitat.  
5. Els espais, serveis, processos, materials i productes han de ser utilitzats amb seguretat per tot l'alumnat. Els centres educatius han de garantir la protecció integral de la salut de tot l'alumnat.  
  
6. Les direccions dels centres vetlaran perquè es complisquen les recomanacions de salut i d'higiene per a l'alumnat i per al personal docent i no docent del centre, d'acord amb els protocols que determinen les autoritats sanitàries i els serveis de prevenció.  
2.3.5. Assistència sanitària a l'alumnat  
1. Els responsables d'aquests ensenyaments, en totes les qüestions relacionades amb l'atenció sanitària a l'alumnat, hauran d'ajustar-se, especialment, al que estableix la normativa general sobre protecció integral de la infància i l'adolescència, així com salut escolar, desplegada per les conselleries competents en aquests matèries i en les instruccions i orientacions d'atenció sanitària específica en centres educatius desplegades conjuntament per les conselleries competents en educació i sanitat.  
  
3. Programacions didàctiques  
3.1. Els centres elaboraran les programacions didàctiques, enteses com a instruments de planificació curricular específics per a cada un dels mòduls i blocs de formació.  
3.2. El professorat responsable de cada mòdul donarà a conéixer a l'alumnat, al començament de cada curs, la programació didàctica, la qual haurà d'incloure, per a cada bloc mòdul d'ensenyament, almenys, els objectius, continguts, mètodes pedagògics, criteris d'avaluació, mínims exigibles per a obtindre una valoració positiva, criteris de qualificació, així com els procediments d'avaluació de l'aprenentatge que s'utilitzaran.  
3.3. D'acord amb el Decret 72/2021, de 21 de maig, del Consell, d'organització de l'orientació educativa i professional en el sistema educatiu valencià (https://dogv.gva.es/datos/2021/06/03/pdf/2021\_6157.pdf), en els centres que imparteixen ensenyaments de Formació Professional, ensenyaments esportius o ensenyaments artístics professionals haurà d'haver-hi una coordinació estreta entre el departament d'orientació educativa i professional i el departament de formació i orientació laboral, amb l'objectiu de planificar adequadament les actuacions d'assessorament i orientació professional i la transició a l'entorn sociolaboral.  
  
4. Organització dels horaris i del calendari lectiu  
4.1. La duració dels ensenyaments i de la càrrega lectiva dels blocs i mòduls formatius de cada nivell i grau és la que estableix l'article 7 del Decret 132/2012, de 31 d'agost, del Consell, i segons el que preveu el Reial decret 1363/2007, de 24 d'octubre (https://boe.es/buscar/pdf/2007/BOE-A-2007-19370-consolidado.pdf).  
4.2. Als efectes de facilitar una millor flexibilitat, la direcció general amb competències en l'ordenació dels ensenyaments esportius de règim especial podrà autoritzar, amb caràcter excepcional, altres distribucions dels horaris i del calendari lectiu, sempre amb l'informe favorable de la Inspecció d'Educació.  
4.3. La distribució horària i el calendari de totes les activitats lectives programades per al desenvolupament dels ensenyaments haurà de publicar-se en els mateixos centres, per tal que l'alumnat tinga coneixement d'aquestes activitats des de l'inici, sempre d'acord amb la normativa vigent.  
4.4. A tots els efectes, la distribució horària establirà un mínim de tres períodes lectius diaris i un màxim de sis de 55 minuts cada un.  
  
L'horari setmanal no podrà ser superior a cinc dies ni inferior a dos dies. Excepcionalment, les direccions territorials d'Educació podran autoritzar un increment d'un període lectiu diari i justificar aquest increment.  
4.5. La part lectiva de la jornada setmanal del personal docent dels centres titularitat de la GVA que impartisquen ensenyaments esportius de règim especial serà la mateixa que s'estableix per al personal docent d'Ensenyament Secundari Obligatori, Batxillerat i Formació Professional, sense perjudici de les situacions de reducció de jornada previstes en la normativa vigent.  
4.6. El calendari haurà d'adaptar-se, a tots els efectes, a les directrius fixades per la resolució en la qual es fixe el calendari escolar del curs acadèmic 2023-2024.  
  
5. Constitució de grups  
5.1. Caldrà ajustar-se al que disposa la resolució d'obertura i funcionament del centre corresponent. Respecte a les ràtios de l'alumnat, cada reial decret que estableix el títol corresponent estableix les ràtios d'alumnat màximes per cada bloc (es poden consultar en el web http://www.ceice.gva.es/va/web/ensenanzas-regimen-especial/titulaciones). A tots els efectes, les ràtios mínimes per a la constitució de grups als centres que siguen titularitat de la GVA seran de huit persones. Qualsevol modificació d'aquesta ràtio mínima haurà de ser autoritzada des de la direcció territorial corresponent.  
5.2. La direcció territorial corresponent validarà la proposta de cada centre en relació amb els mòduls la dedicació dels quals siga susceptible de desdoblament per al curs 2023-2024 en centres públics, vist l'informe de la Inspecció d'Educació.  
  
6. Formats de flexibilització horària  
6.1. S'entén per flexibilització horària qualsevol proposta temporal que inicie el període lectiu després del 31 d'octubre de 2023 i/o finalitze abans o després de la data estipulada com a final de curs per a aquests ensenyaments en la norma que fixe el calendari escolar per al curs escolar 2023-2024.  
6.2. En el cas de sol·licitar una flexibilització horària, en els termes que estableixen els articles 14 i 17 del Decret 132/2012, de 31 d'agost, del Consell, s'haurà de sol·licitar a la direcció general amb competències en ordenació d'aquests ensenyaments, exclusivament de manera telemàtica, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana (https://www.boe.es/buscar/pdf/2015/BOE-A-2015-945-consolidado.pdf) i per a la qual cosa s'ha d'accedir a l'apartat de serveis en línia, accessible en: https://ceice.gva.es/va/web/ensenanzas-regimen-especial/flexibilizacion.  
6.3. El termini de tramitació i presentació de les sol·licituds per a la flexibilització horària serà des de les 9 hores de l'1 de setembre fins a les 15 hores del 15 d'octubre de 2023, i, en qualsevol cas, com a mínim, amb un mes d'antelació a la data d'inici del curs sol·licitat, segons el model de l'annex I de la Resolució de 16 de març de 2021, de la Direcció General de Formació Professional i Ensenyaments de Règim Especial (https://dogv.gva.es/datos/2021/03/25/pdf/2021\_2886.pdf). Qualsevol sol·licitud que es presente fora d'aquest termini serà desestimada.  
  
6.4. En cap cas el curs sol·licitat amb flexibilització horària podrà finalitzar després del 30 de novembre de 2024.  
6.5. En cap cas, l'alumnat no podrà realitzar, començar i acabar dos cicles de la mateixa modalitat esportiva en un mateix curs escolar. Aquesta possibilitat no està prevista com a mesura de flexibilització dins de la normativa vigent.  
6.6. La sol·licitud d'autorització de flexibilització horària haurà d'acompanyar-se d'un informe que definisca en detall els punts següents:  
- Criteris, circumstàncies i objectius pedagògics que justifiquen la necessitat de l'oferta de flexibilització sol·licitada.  
- Distribució horària de tots els mòduls del cicle corresponent.  
  
- Calendari de totes les activitats programades.  
- Nombre de grups.  
- Llista del professorat, la titulació que té i el mòdul que impartirà, incloent-hi els que es realitzen en modalitat semipresencial, si és necessari.  
- En cas d'impartir mòduls determinats en modalitat semipresencial o a distància, haurà d'estar acompanyada d'una declaració jurada en què conste que s'usarà la mateixa plataforma i el mateix sistema d'avaluació autoritzats per la Direcció General de Centres Docents per a la modalitat semipresencial o a distància.  
6.7. L'incompliment del calendari i de l'horari autoritzat per resolució de la direcció general amb competències en ensenyaments esportius de règim especial podrà ser objecte de sanció per part de la direcció general amb competències en centres docents a proposta d'aquesta.  
  
  
7. Modalitat semipresencial o a distància  
7.1. Tal com estableix l'article 28 del Reial decret 1363/2007, de 24 d'octubre, els centres que sol·liciten l'autorització en la modalitat d'ensenyament semipresencial o a distància hauran de comptar amb l'autorització prèvia per a impartir aquests mateixos ensenyaments en règim presencial en el cicle o bloc per als quals sol·liciten l'autorització.  
Els requisits de titulació del professorat seran els mateixos que per als ensenyaments corresponents en la modalitat presencial.  
7.2. Sol·licitud segons titularitat  
7.2.1. En el cas dels centres públics que sol·liciten impartir ensenyaments d'algun bloc semipresencial o a distància, la direcció general competent en matèria d'ordenació acadèmica d'aquests ensenyaments, proposarà a la direcció general amb competències en matèria de centres docents que els autoritze.  
7.2.2. Els titulars dels centres privats que, tenint autoritzats cicles d'ensenyaments esportius de règim especial en la modalitat presencial i vulguen oferir-los en la modalitat semipresencial o a distància hauran de sol·licitar una autorització a la direcció general amb competències en centres docents a través de l'enllaç següent:   
https://www.gva.es/va/inicio/procedimientos'id\_proc=21597&version=amp.  
7.3. De manera subsidiària, la regulació general de les condicions i els requisits de la modalitat semipresencial o a distància s'haurà d'adequar als establits en l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial, en l'àmbit de gestió del Ministeri d'Educació, Cultura i Esport (https://www.boe.es/buscar/pdf/2015/BOE-A-2015-3108-consolidado.pdf, BOE núm. 71, 24.03.2015), i en els aspectes no regulats per aquesta, a l'Ordre 30/2022, de 12 de maig, de la Conselleria d'Educació, Cultura i Esport, per la qual es regula l'organització i l'autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana (https://dogv.gva.es/datos/2022/05/18/pdf/2022\_4219.pdf, DOGV 9342, 18.05.2022).  
7.4. Dins de l'oferta del cicle d'ensenyaments esportius corresponent es podran oferir a distància els mòduls del bloc comú, complementari i els altres que dispose el reial decret que establisca el títol i els ensenyaments mínims corresponents, basant-se en el que estableix l'article 18 del Decret 132/2012, de 31 d'agost, del Consell.  
  
  
8. Proves d'accés  
Respecte a les proves d'accés conduents a les titulacions oficials de tècnic esportiu i tècnic esportiu superior, caldrà ajustar-se al que disposa la normativa vigent.  
9. Cursos preparatoris per a les proves d'accés  
9.1. El Reial decret 1363/2007, de 24 d'octubre, en l'article 31, Accés sense els títols de graduat en Educació Secundària Obligatòria i Batxillerat, estableix, en el punt 4, apartat b, que les administracions educatives podran oferir i programar cursos de preparació de les proves d'accés, tant per al grau mitjà com per al grau superior, per als alumnes que tinguen, respectivament, un programa d'iniciació professional o un títol de tècnic esportiu, relacionats amb els ensenyaments a què es pretén accedir. Així mateix, el punt 5 en regula l'avaluació. En aquest sentit, l'article 23 del Decret 132/2012, de 31 d'agost, també preveu aquesta possibilitat.  
En virtut d'aquesta normativa, els centres podran sol·licitar la realització de cursos preparatoris de les proves d'accés conduents a les titulacions oficials de tècnic esportiu i tècnic esportiu superior.  
9.2. Organització dels cursos preparatoris:  
Per al desenvolupament del curs, caldrà ajustar-se al que estableix la Resolució de 12 de novembre de 2020, de la Direcció General de Formació Professional i Ensenyaments de Règim Especial, per la qual s'estableix el currículum del programa experimental de les matèries que formen part de les proves d'accés als ensenyaments esportius de règim especial de grau mitjà i de grau superior, conduents a les titulacions oficials de tècnic esportiu i tècnic esportiu superior, i dels cursos preparatoris d'aquestes a la Comunitat Valenciana (https://dogv.gva.es/datos/2020/11/17/pdf/2020\_9664.pdf, DOGV 8954, 17.11.2020).  
  
a) Els cursos preparatoris per a la prova d'accés als ensenyaments esportius de grau mitjà hauran de tindre una duració de 360 hores, distribuïdes de la manera següent:  
Llengua i Literatura: 60 hores.  
Ciències Socials. Geografia i Història: 60 hores.  
Educació Física: 60 hores.  
Ciències de la Naturalesa: 60 hores.  
Matemàtiques: 90 hores.  
Tractament de la Informació i Competència Digital: 30 hores.  
b) Els cursos preparatoris per a la prova d'accés als ensenyaments esportius de grau superior hauran de tindre una duració de 364 hores, distribuïdes de la manera següent:  
Llengua i Literatura: 56 hores.  
Història: 56 hores.  
Matemàtiques: 56 hores.  
Educació Física: 56 hores.  
Anglés: 56 hores (no avaluable en la prova d'accés).  
Biologia: 56 hores.  
Tractament de la Informació i Competència Digital: 28 hores.  
c) Les activitats lectives es desenvoluparan a partir del mes d'octubre, amb una distribució que dependrà de les possibilitats organitzatives de cada centre; aquests activitats podran ser en format de flexibilització horària (amb l'autorització prèvia per part de l'administració educativa).  
d) L'horari, elaborat per la direcció d'estudis del centre abans que comence el curs i consignat en la sol·licitud a la direcció general competent, serà aprovat per aquesta.  
9.3. Sol·licitud de cursos preparatoris:  
La sol·licitud per a impartir aquests cursos s'ha de realitzar davant de la direcció general amb competències en ensenyaments esportius de règim especial, abans del 3 de setembre.  
De manera subsidiària, la regulació en tot allò que no estableix aquesta resolució es regirà pel que estipula l'Ordre de 17 de juliol de 2009, de la Conselleria d'Educació, i modificacions posteriors, que regulen els cursos preparatoris de les proves d'accés a la Formació Professional en centres docents de la Comunitat Valenciana (https://dogv.gva.es/datos/2009/07/30/pdf/2009\_8915.pdf).  
  
10. Proves d'accés específiques  
Respecte a les proves específiques d'accés que condueixen a les titulacions oficials de tècnic esportiu i tècnic esportiu superior, i a les formacions esportives de nivell I i nivell III, caldrà ajustar-se tant a la norma específica d'ensenyaments esportius de règim especial com a les directrius i els protocols sanitaris vigents en matèria d'activitat esportiva.  
10.1. Convocatòria i realització  
Segons el que s'ha estipulat en el capítol VII, article 30, del Reial decret 1363/2007, de 24 d'octubre, a més dels requisits generals establits en la normativa vigent, per a l'accés a qualsevol dels cicles d'ensenyament esportiu es requereix la superació d'una prova de caràcter específic, organitzada i controlada per les administracions educatives, o acreditar un mèrit esportiu en què es demostren les condicions necessàries per a cursar amb aprofitament i seguretat els ensenyaments corresponents, així com per al reconeixement que la modalitat o l'especialitat esportiva puga tindre en l'àmbit internacional.  
  
10.1.1. Tal com indiquen els requisits generals establits en l'article 29, per a l'accés a qualsevol dels cicles d'ensenyament esportiu del Reial decret 1363/2007, de 24 d'octubre, la inscripció a la prova d'accés específica no es podrà realitzar sense la titulació exigida en aquest article. Aquests titulacions són:  
a) Per a accedir al cicle inicial dels ensenyaments de grau mitjà, serà necessari tindre el títol de graduat en Educació Secundària Obligatòria o equivalent a efectes acadèmics.  
b) Per a accedir al cicle de grau superior, serà necessari tindre el títol de Batxillerat o equivalent a efectes acadèmics, així com el títol de tècnic esportiu en la modalitat o especialitat esportiva corresponent.  
  
10.2. El model de sol·licitud perquè l'alumnat puga inscriure's en aquests proves està regulat en l'annex III de la Resolució de 16 de març de 2021, de la Direcció General de Formació Professional i Ensenyaments de Règim Especial.  
10.3. La direcció general amb competències en ordenació acadèmica d'aquests ensenyaments convocarà les proves específiques de les modalitats implantades en els centres de titularitat de la GVA i indicarà les seus de realització.  
10.4. Els centres podran convocar les proves de caràcter específic. La realització d'aquestes proves d'accés específiques tindrà lloc, únicament, en els períodes següents:  
- De l'1 al 27 de setembre de 2023, ambdós inclusivament.  
- Del 15 al 19 de gener de 2024, ambdós inclusivament.  
- Del 13 al 17 de maig de 2024, ambdós inclusivament.  
- Del 15 al 19 de juliol de 2024, ambdós inclusivament.  
La realització de la prova d'accés fora del període establit en el punt anterior serà considerada com a excepcional i només es considerarà en les modalitats les característiques específiques de les quals (climatologia, entorn...) en condicionen la realització. En aquest cas, caldrà sol·licitar-ho a la direcció territorial d'educació corresponent, amb la justificació dels motius, i sempre amb l'informe favorable de la Inspecció d'Educació.  
10.5. Designació de la comissió avaluadora  
La proposta de la comissió avaluadora haurà de ser publicada en el lloc web del centre que convocarà les proves d'accés físiques, amb 48h d'antelació a l'enviament de la sol·licitud a la direcció territorial d'educació corresponent. Els candidats/ates podran esmenar la proposta, de manera raonada, en el mateix termini, dirigint-se a la secretaria del centre.  
a) Els centres autoritzats hauran de sol·licitar a la direcció territorial d'educació corresponent, amb almenys 15 dies abans de la realització de les proves, la designació del tribunal, que inclourà la proposta del secretari o secretària i dels examinadors o examinadores previstos en la normativa corresponent per a cada especialitat, d'acord amb el model establit en l'annex II de la Resolució de 16 de març de 2021, de la Direcció General de Formació Professional i Ensenyaments de Règim Especial.  
b) A aquesta sol·licitud s'ha d'adjuntar una còpia de la documentació que acredite la titulació requerida als examinadors o examinadores. La sol·licitud haurà d'informar de la data, l'hora i el lloc en què es proposa realitzar la prova i el nivell de la modalitat o l'especialitat esportiva a què va dirigida.  
c) La Direcció Territorial d'Educació, una vegada estudiada la proposta, i amb una antelació mínima de 72 hores, procedirà al nomenament del tribunal avaluador, el president del qual serà un inspector o inspectora d'Educació, tal com estableix l'article 25 del Decret 132/2012, de 31 d'agost, del Consell, i la secretaria l'ocuparà la persona designada per qui exercisca la presidència de la comissió avaluadora, vista la proposta del centre. Aquest nomenament establirà també la data, l'hora i el lloc definitiu en què tindrà lloc la prova.  
d) El centre autoritzat que convoque proves específiques haurà d'aportar, a qui exercisca la presidència del tribunal, i de manera obligatòria, amb almenys 48 hores d'antelació, la designació del tribunal (annex II), les sol·licituds individuals de tot l'alumnat inscrit (annex III) i la llista nominal de les persones inscrites a la prova (annex XI), de la Resolució de 16 de març de 2021, de la Direcció General de Formació Professional i Ensenyaments de Règim Especial.  
e) Una vegada finalitzada la prova, s'haurà d'omplir l'acta d'avaluació de la prova de caràcter específic, que figura com a annex IV de la Resolució de 16 de març de 2021, de la Direcció General de Formació Professional i Ensenyaments de Règim Especial.  
f) El tribunal entregarà el certificat acreditatiu corresponent, segons l'annex V de la Resolució de 16 de març de 2021, de la Direcció General de Formació Professional i Ensenyaments de Règim Especial. Aquest certificat no tindrà validesa si no s'hi adjunta la titulació exigida per a accedir a aquests ensenyaments.  
  
11. Requisits d'accés  
Els requisits d'accés als ensenyaments esportius de règim especial s'hauran d'ajustar al que estableixen els articles 19 i 20 del Decret 132/2012, de 31 d'agost, del Consell, i al que disposa el punt 3 de l'article 9 del Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana (https://dogv.gva.es/datos/2020/04/08/pdf/2020\_2827.pdf).  
12. Admissió i matriculació de l'alumnat  
12.1. Per als centres públics caldrà ajustar-se al que estableix la Resolució de 3 de maig de 2023, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determinen el calendari, el procediment d'admissió i de matriculació per a cursar els ensenyaments esportius de règim especial en els centres públics de la Comunitat Valenciana durant el curs acadèmic 2023-2024 (https://dogv.gva.es/datos/2023/05/08/pdf/2023\_4866.pdf).  
12.2. En els centres autoritzats, els terminis d'admissió i de matriculació seran els que establisca el mateix centre educatiu, seguint els criteris que es detallen a continuació per a organitzar l'admissió i la matriculació esmentades anteriorment.  
a) En el termini que els centres establisquen, els i les alumnes han de presentar la sol·licitud d'admissió, per a la qual cosa han d'omplir l'annex VII per al cicle inicial, l'annex VIII per al cicle final i l'annex IX per al cicle superior, de la Resolució de 16 de març de 2021, de la Direcció General de Formació Professional i Ensenyaments de Règim Especial, i adjuntar-hi la documentació que s'hi indica i que justifica la possessió dels requisits acadèmics exigits per a l'accés als ensenyaments esportius, així com la superació dels requisits específics d'accés al grau o nivell de la modalitat o especialitat triada.  
b) Amb caràcter general, quan es formalitze la matrícula en el centre, s'haurà de sol·licitar una fotocòpia de la cartilla de la Seguretat Social o de l'entitat asseguradora, pública o privada, que cobrisca l'atenció mèdica i hospitalària de l'alumnat, així com els informes mèdics necessaris, especialment si la persona que s'hi matricula pateix una malaltia o una condició que pot provocar, durant el temps de permanència en el centre, l'aparició d'episodis o crisis davant dels quals siga imprescindible i vital l'administració d'algun medicament, a més de la resta de la documentació prevista en la normativa d'admissió i de matrícula.  
c) Els centres establiran i faran públics els criteris que s'aplicaran en l'admissió quan el nombre de sol·licituds supere les places oferides, d'acord, en tot cas, amb el que estableix l'article 30.2 del Decret 132/2012. S'haurà de donar la publicitat adequada d'aquests criteris des de l'inici del termini de presentació de sol·licituds. Així mateix, caldrà ajustar-se al que disposa la Llei 26/2018, de 21 de desembre, de la Generalitat, de drets i garanties de la infància i adolescència, en l'article 47.2, que recull la prioritat en l'accés al centre educatiu de les xiquetes, xiquets i adolescents en acollida residencial, en acollida familiar o en guarda amb finalitat d'adopció.  
d) Una vegada finalitzat el termini de sol·licitud d'admissió, els centres autoritzats hauran de fer públiques les llistes provisionals dels alumnes admesos i establir un procediment de reclamació per als exclosos; i el centre, una vegada resoltes les reclamacions pel centre, haurà de fer pública la llista definitiva dels admesos.  
e) Els centres hauran d'establir i fer públics els preus totals dels ensenyaments que impartisquen abans del començament de la prova específica d'accés, així com informar, amb l'antelació suficient, de tots els aspectes que l'alumnat haja de conéixer respecte d'això.  
f) Els centres autoritzats hauran de remetre als respectius centres públics d'adscripció la llista nominal de tot l'alumnat matriculat, generada des del programa de gestió oficial dels centres, ITACA, d'acord amb el model previst en l'annex VI de la Resolució de 16 de març de 2021, de la Direcció General de Formació Professional i Ensenyaments de Règim Especial, i acompanyat de la documentació requerida.  
  
Aquesta documentació haurà de remetre's dins de les tres primeres setmanes des de l'inici de les classes.  
g) La secretaria del centre públic d'adscripció ha de garantir que les matrícules de l'alumnat dels centres s'han formalitzat amb documents que acrediten la possessió dels requisits previs establits.  
h) La matrícula haurà d'haver-se formalitzat abans de la data d'inici de les activitats escolars del curs acadèmic.  
i) La Resolució de 14 de febrer de 2019, de la Secretaria Autonòmica d'Educació i Investigació, per la qual es dicten instruccions davant de diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues (https://dogv.gva.es/datos/2019/02/20/pdf/2019\_1651.pdf), i d'aplicació en els centres docents sostinguts amb fons públics d'ensenyaments no universitaris de la Comunitat Valenciana, en l'apartat cinqué, punt 2, estableix que, en el procediment de sol·licitud d'admissió, a més de la documentació prevista en la normativa vigent en matèria d'admissió, se sol·licitaran les dades i la signatura d'ambdós progenitors quan, de la informació facilitada en la sol·licitud, es deduïsca que hi concorren supòsits de no convivència dels progenitors per motius de separació, divorci, nul·litat matrimonial, ruptura de parella de fet o situacions anàlogues, i s'establirà per a aquesta finalitat les actuacions necessàries en el procediment d'admissió.  
  
  
13. Mòdul de projecte final  
13.1. El grau superior de les diferents modalitats o especialitats esportives incorpora un mòdul de projecte final, que tindrà caràcter integrador dels coneixements adquirits durant el període de formació, s'organitzarà sobre la base de la tutorització individual i col·lectiva i es presentarà quan finalitze la resta dels mòduls comuns i específics d'ensenyament esportiu.  
13.2. Per a l'organització i la coordinació del mòdul de projecte final, s'establirà un període d'inici, coordinat pel tutor o tutora col·lectiu, amb almenys sis hores presencials en el centre docent per a professors i professores i alumnat, que es dedicaran al plantejament, el disseny i l'adequació dels diversos projectes que s'hagen de realitzar.  
13.3. El mòdul professional de projecte final tindrà les fases de realització següents:  
a) Presentació i valoració de propostes.  
Els projectes podran proposar-los l'alumnat, mitjançant la sol·licitud d'inscripció d'aquesta resolució, o l'equip docent d'ensenyaments esportius del grup a què pertanga l'alumne o alumna.  
b) Designació de tutor o tutora individual del projecte.  
L'equip docent del grup haurà d'acordar, en una reunió convocada a aquest efecte, la designació dels tutors o tutores individuals.  
c) Assignació de projectes.  
L'equip docent del grup procedirà a l'assignació de projectes o a l'acceptació dels que haja proposat l'alumnat, i ho farà constar en una acta que es publicarà en el tauler d'anuncis del centre docent.  
  
L'alumnat la proposta de projecte del qual no siga acceptada per l'equip docent del grup disposarà d'un termini de 15 dies hàbils, una vegada notificades les causes de manera individualitzada, per a introduir-hi les modificacions oportunes o procedir a la presentació d'una proposta nova. Transcorregut aquest termini, si no s'hi han fet modificacions o no s'ha presentat una proposta nova que siga acceptada, l'equip docent li n'assignarà un d'ofici.  
d) Registre del projecte.  
Una vegada assignats els projectes i designada la tutoria individual, quedarà registrat en la secretaria del centre docent. El registre de la proposta haurà de fer-se almenys dos mesos abans de la data que el centre establisca per a l'exposició o la defensa.  
Una vegada registrada la proposta, l'alumnat podrà sol·licitar la renúncia a la convocatòria, segons s'estableix en la normativa vigent sobre avaluació.  
e) Entrega, exposició o defensa.  
Una vegada s'haja acceptat la proposta del projecte, o se n'haja assignat un, el tutor o la tutora individual fixarà les dates en què l'alumnat haurà d'entregar, exposar i defendre cada projecte. Aquests dates es publicaran en el tauler d'anuncis del centre docent.  
L'absència de la presentació del projecte tindrà la consideració de convocatòria consumida, excepte si es presenta la renúncia corresponent en els termes que preveu la normativa d'avaluació d'ensenyaments esportius.  
f) Avaluació del projecte.  
Per a dur a terme l'avaluació, es constituirà un tribunal que estarà format, almenys, per qui ocupe la direcció del departament d'ensenyaments esportius, que exercirà la presidència, el tutor o la tutora individual i qui haja exercit la tutoria col·lectiva. En el cas que totes dues tutories hagen sigut exercides per la mateixa persona, la direcció del centre docent designarà un professor o professora de l'equip docent del grup.  
  
13.4. La qualificació del mòdul de projecte serà numèrica, d'u a deu, sense decimals, per a les modalitats emparades pel Reial decret 1913/1997 (https://www.boe.es/boe/dias/1998/01/23/pdfs/A02327-02917.pdf), i tal com estableix el Reial decret que crea el títol respectiu, caldrà atendre el que fixa la disposició transitòria primera del Decret 132/2012, de 31 d'agost, del Consell: «En virtut de la disposició transitòria segona del Reial decret 1363/2007, de 24 d'octubre, fins que es creen els títols i ensenyaments nous en les modalitats i especialitats d'esports d'hivern i futbol, que van establir-se a l'empara del que disposa el Reial decret 1913/1997, de 19 de desembre, aquests s'impartiran d'acord amb el que preveuen els reials decrets que van crear els respectius títols i ensenyaments mínims».  
Es consideren positives les qualificacions iguals o superiors a cinc punts.  
Els criteris de qualificació, com a percentatge de la nota final, seran els següents:  
- Aspectes formals (presentació, estructura documental, organització, coherència argumental i redacció, entre d'altres): 20 %  
- Continguts (dificultat tècnica i grau de resolució de la proposta, innovació, alternatives presentades i resultats obtinguts sobre la premissa inicial, entre d'altres): 50 %  
- Exposició i defensa (qualitat de l'exposició oral i de les respostes a les preguntes plantejades pels membres del tribunal): 30 %  
Cada membre emetrà una qualificació sobre cada apartat basant-se en el percentatge establit i s'obtindrà la mitjana d'aquestes en cada cas.  
La qualificació final serà la suma de les mitjanes dels diversos apartats sense cap xifra decimal.  
Si el projecte no obté una qualificació positiva en el primer període de realització, el tribunal elaborarà un informe en què consten els defectes que hagen d'esmenar-se. L'alumnat, amb l'orientació de la tutoria individual, podrà completar o modificar el projecte inicial, per a presentar-lo, ser avaluat i qualificat en la convocatòria extraordinària.  
  
13.5. En el cas de titulacions de tècnic esportiu superior emparades en el Decret 1363/2007, de 24 d'octubre, i tal com estableix l'article 33 del Decret 132/2012, de 31 d'agost, del Consell, el mòdul de formació pràctica i el de projecte final es qualificaran com a «apte» o «no apte».  
  
13.6. Una vegada avaluat tot l'alumnat, es publicarà l'acta d'avaluació del projecte final en el tauler d'anuncis del centre educatiu corresponent.  
13.7. El centre docent fomentarà la creació d'un fons documental, amb un exemplar, a partir dels projectes originals, amb indicació de l'autoria.  
13.8. Les autores i els autors dels projectes tenen plena disposició i dret exclusiu a l'explotació del projecte presentat, sense més limitacions que les contingudes en el Reial decret legislatiu 1/1996, de 12 d'abril (https://www.boe.es/buscar/pdf/1996/BOE-A-1996-8930-consolidado.pdf), en matèria de propietat industrial i intel·lectual. Sense perjudici d'això, haurà de cedir el projecte al centre a efectes acadèmics.  
  
  
14. Avaluació  
14.1. L'avaluació de l'aprenentatge de l'alumnat dels cicles d'ensenyaments esportius es farà per mòduls. L'avaluació d'aquests ensenyaments serà contínua i tindrà en compte el progrés de l'alumnat respecte a la formació adquirida en els diferents mòduls que componen els blocs corresponents.  
Els processos d'avaluació s'adequaran a les adaptacions metodològiques de què haja pogut ser objecte l'alumnat amb discapacitat i es garantirà la seua accessibilitat a les proves d'avaluació.  
L'avaluació prendrà com a referència els resultats d'aprenentatge i els criteris d'avaluació dels mòduls, així com els objectius generals del cicle d'ensenyaments esportius.  
La superació d'un cicle requerirà l'avaluació positiva de tots els mòduls que el componen.  
14.2. L'aplicació del procés d'avaluació contínua de l'alumnat requereix que assistisca regularment a les classes i activitats programades per als diferents mòduls del cicle:  
- En règim presencial, serà necessària, almenys, el 85 % d'assistència a les classes i activitats previstes en cada mòdul.  
- En règim d'ensenyament semipresencial o a distància, s'acollirà al que estableix l'article 18 del Decret 132/2012, de 31 d'agost, del Consell.  
Aquesta circumstància haurà de ser acreditada i certificada per la direcció d'estudis a partir de les faltes d'assistència comunicades pel professor o professora que imparteix la docència. L'incompliment d'aquest requisit suposarà la pèrdua del dret a l'avaluació contínua en el mòdul en què no es tinga l'assistència mínima i podrà suposar l'anul·lació de la matrícula per inassistència, en aplicació del que disposa l'apartat díhuit d'aquesta resolució.  
14.3. En les sessions d'avaluació, que presidirà el tutor o la tutora del grup, estarà present l'equip docent, i, si n'hi ha, els professors i les professores especialistes del cicle.  
14.4. L'expressió de l'avaluació final de cada un dels mòduls que componen el cicle es farà en forma de qualificacions numèriques compreses entre 1 i 10, sense decimals.  
Es consideraran que superen les qualificacions iguals o superiors a 5 sobre 10 y no superen les restants.  
14.5. La qualificació del mòdul de pràctiques s'expressarà en termes d'«apte» o «no apte».  
14.6. Els mòduls convalidats es qualificaran amb l'expressió «convalidat».  
14.7. Amb caràcter general, l'avaluació del mòdul de formació pràctica quedarà condicionada a l'avaluació positiva de la resta de mòduls.  
  
14.8. Una vegada superats tots els mòduls que constitueixen el cicle, es determinarà la qualificació final. Per a fer-ho, es calcularà la mitjana ponderada de les qualificacions dels mòduls que tenen valoració numèrica; del resultat es prendrà la part sencera i les dues primeres xifres decimals i s'arredonirà la xifra de les centèsimes.  
En aquest càlcul, per tant, no es tindran en compte les qualificacions d'«apte» i «convalidat».  
14.9. Respecte al dret de l'alumnat a l'objectivitat en l'avaluació, així com al procediment de reclamació, s'hi aplicarà el que disposa l'Ordre 32/2011, de 20 de desembre, de la Conselleria d'Educació, Formació i Ocupació, per la qual es regula el dret de l'alumne a l'objectivitat en l'avaluació i s'estableix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que hi corresponga (https://dogv.gva.es/datos/2011/12/28/pdf/2011\_13033.pdf).  
14.10. En tot el que no estableix aquest apartat, de manera subsidiària, es podrà aplicar la normativa establida en els ensenyaments de Formació Professional.  
  
15. Documents d'avaluació  
15.1. D'acord amb l'article 34 del Decret 132/2012, de 31 d'agost, tindran consideració de documents de l'avaluació: l'expedient acadèmic de l'alumnat, les actes d'avaluació, la certificació acadèmica oficial i els informes d'avaluació individualitzats. D'aquests, tindran caràcter bàsic per a la mobilitat la certificació acadèmica oficial i els informes d'avaluació individualitzats. La certificació oficial serà un reflex fidel de l'expedient de l'alumne/a.  
15.2. L'expedient acadèmic personal de l'alumnat, la titularitat del qual haurà de coincidir amb la llista nominal de l'alumnat matriculat, serà registrat en el sistema ITACA i custodiat per qui exercisca la secretaria del centre on s'estiguen cursant aquests ensenyaments; en aquest s'anotaran les qualificacions finals que figuren en les actes d'avaluació.  
15.3. Tant al final de la sessió ordinària com de l'extraordinària d'avaluació, els centres autoritzats hauran d'omplir dos exemplars de cada acta, una per al mateix centre i una altra per al centre públic al qual està adscrit; qui ocupe la secretaria serà el responsable de custodiar-los i de realitzar els certificats que se sol·liciten. Aquest enviament haurà d'efectuar-se en les dues setmanes següents a la celebració de la sessió d'avaluació.   
Els centres autoritzats hauran d'omplir la base de dades que li proporcionarà el centre públic d'adscripció, que haurà de ser un reflex fidel del que estableixen les actes d'avaluació, per a la confecció posterior dels certificats acadèmics.  
15.4. Al final de la sessió d'avaluació, el tutor del grup proporcionarà els resultats d'aquesta en un butlletí, que s'entregarà a l'alumne o alumna, amb les qualificacions obtingudes en cada mòdul.  
15.5. Al final de cada cicle, haurà d'haver-hi una acta final de cicle, que generarà l'últim centre on estiga matriculat l'alumne o alumna, en la qual es recullen totes les qualificacions obtingudes i la proposta d'expedició del títol, si és procedent.  
  
16. Professorat  
16.1. Competència docent  
La docència dels ensenyaments esportius haurà de ser impartida pel professorat que complisca els requisits generals establits per la llei orgànica que regula els ensenyaments no universitaris, i, concretament, de titulació, establits en l'article 41 del Decret 132/2012, de 31 d'agost, del Consell, així com en els respectius reials decrets pels quals s'estableixen els títols, s'aproven els ensenyaments comuns i es regulen les proves i els requisits d'accés de cada modalitat o especialitat esportiva.  
  
16.2. Incompatibilitats del professorat  
El professorat no podrà matricular-se com a estudiant en ensenyaments impartits en el mateix centre on imparteix docència. En el cas del professorat interí, no podrà matricular-s'hi si el període de docència en el centre comprén més de dos trimestres o l'avaluació final de l'ensenyament.  
  
17. Convocatòries  
17.1. L'alumnat podrà disposar, per cada curs acadèmic, per als mòduls impartits en el centre educatiu, d'una convocatòria ordinària i una altra extraordinària, com a màxim.  
Igualment, podrà presentar-se a l'avaluació i a la qualificació finals d'un mateix mòdul, incloses les convocatòries ordinàries i les extraordinàries, un màxim de quatre vegades, a excepció del mòdul de formació pràctica i del projecte final, als quals només podrà presentar-se en dues convocatòries.  
La no presentació a una convocatòria, sense la renúncia prèvia, segons el que estableix l'apartat corresponent, constarà com a «no avaluat» i serà computada a l'efecte de la limitació indicada.  
17.2. L'alumnat que haja esgotat el nombre de convocatòries establides per a aquest ensenyament i modalitat podrà optar a sol·licitar una convocatòria extraordinària o de gràcia davant de la Direcció Territorial d'Educació corresponent.  
17.3. Les convocatòries ordinàries es realitzaran en finalitzar cada un dels blocs que formen part del curs acadèmic.  
17.4. Les convocatòries extraordinàries es realitzaran després de la convocatòria ordinària per als mòduls pendents.  
  
18. Anul·lació de matrícula a instàncies de la persona interessada  
18.1. L'alumnat o els seus representants legals tenen dret a l'anul·lació de la matrícula del curs, la qual cosa implica la pèrdua dels seus drets a l'ensenyament, l'avaluació i la qualificació de tots els mòduls en què s'haja matriculat, independentment de la modalitat, presencial, semipresencial o a distància.  
18.2. Les sol·licituds d'anul·lació de matrícula hauran de presentar-se davant de la direcció del centre en què l'alumne o alumna curse els estudis, amb una antelació d'almenys dos mesos respecte al final del període lectiu corresponent als mòduls que s'impartisquen en el centre educatiu.  
18.3. Quan la matrícula només incloga el mòdul de formació pràctica o el mòdul de projecte final, l'anul·lació ha de sol·licitar-se abans de l'inici.  
18.4. La direcció del centre on l'alumne o alumna curse estudis resoldrà, en el termini d'un mes, a comptar des de l'endemà de la presentació de la sol·licitud, una vegada consultats, si és procedent, l'equip docent i el departament d'orientació, mitjançant una resolució que es comunicarà a la persona interessada segons el model publicat per ordre de la conselleria competent en matèria d'educació. Caldrà adjuntar una còpia d'aquesta resolució a l'expedient acadèmic de l'alumne o alumna i notificar-la, si és el cas, al centre públic a què està adscrit el centre privat. El silenci administratiu tindrà caràcter estimatori.  
Contra la resolució desestimatòria caldrà interposar un recurs d'alçada davant la direcció territorial d'educació corresponent en el termini d'un mes a comptar des de l'endemà de la notificació, la resolució de la qual posarà fi a la via administrativa.  
18.5. L'alumne o alumna a qui se li concedisca l'anul·lació no s'inclourà en les actes d'avaluació i, en conseqüència, no se li computaran les convocatòries a les quals li haguera donat dret la matrícula. A més, l'alumne o alumna que cursa els ensenyaments en un centre sostingut amb fons públics perdrà el dret de reserva de la plaça per a cursos acadèmics posteriors, per la qual cosa, si desitja continuar aquests estudis en el futur, haurà de concórrer de nou al procediment general d'admissió que hi haja establit.  
18.6. L'anul·lació de matrícula és independent de la renúncia a convocatòries concretes de mòduls que puguen sol·licitar-se, sense que la renúncia a convocatòries implique la renúncia de la matrícula.  
El contingut d'aquest apartat s'estableix sense perjudici del que disposa la normativa vigent d'avaluació i respecte a la renúncia a convocatòries de mòduls per determinades circumstàncies personals, establida en l'apartat dènou.  
18.7. Respecte a la devolució de la taxa corresponent a aquests ensenyaments, caldrà ajustar-se al que estableix la normativa vigent en matèria de taxes de la Generalitat.  
D'acord amb la normativa reguladora vigent, es retornaran les taxes sempre que es renuncie a la prestació o el servei dins del període de matriculació o d'inscripció establit en la convocatòria, o dins del període d'esmena a les llistes d'admesos. Fora d'aquests terminis, haurà d'acreditar-se una causa de força major. En tot cas, no haurà d'haver-se fet ús del servei o prestació.  
El procediment per a la devolució de les taxes serà:  
a) Sempre que es donen els requisits establits en la normativa vigent, es podrà sol·licitar la devolució de la taxa pels mitjans telemàtics indicats en l'enllaç següent:  
http://ceice.gva.es/va/web/ensenanzas-regimen-especial/devolucio-taxes2.  
b) Llevat que s'indique expressament el contrari, la presentació telemàtica de la sol·licitud de devolució d'ingressos indeguts comportarà l'autorització a l'administració competent perquè realitze la notificació de la resolució d'aquesta sol·licitud per mitjans electrònics.  
  
19. Anul·lació de matrícula per inassistència  
19.1. En règim presencial, l'assistència a les activitats de formació és la condició necessària que, amb caràcter general, manté vigent la matrícula en el cicle d'ensenyaments esportius, sense perjudici del que disposa el punt 6 d'aquest apartat. Per als mòduls en règim semipresencial o a distància, l'alumne o alumna haurà de superar les tasques mínimes disposades pel professorat en la plataforma en línia.  
19.2. En el període que transcórrega des de l'inici del curs escolar fins a la fi, quan un alumne o alumna acumule un nombre de faltes d'assistència injustificades, o amb justificació improcedent, igual o superior al que estableix el punt 4 d'aquest apartat, la direcció del centre, a proposta del tutor o tutora del grup, acordarà l'anul·lació de matrícula que s'haja formalitzat.  
19.3. Junt amb els documents de matrícula, el centre expedirà una comunicació a l'alumne o alumna, o bé als seus representants legals en el cas dels menors d'edat, del nombre de faltes no justificades que determina l'anul·lació de la matrícula per inassistència de cada mòdul. En la comunicació s'indicarà de manera expressa els efectes que la no justificació de les faltes pot tindre respecte a la vigència de la matrícula, així com el límit establit per a l'anul·lació d'aquesta. L'alumne o alumna, o els seus representants legals, hauran de signar l'acceptació d'aquestes condicions.  
19.4. El nombre de faltes no justificades, o amb justificació improcedent, que determina l'anul·lació de la matrícula prevista en els apartats anteriors, serà l'equivalent al 15 % de les hores de formació en el centre educatiu que corresponguen al total dels mòduls en què l'alumne o alumna estiga matriculat.  
Així mateix, serà causa d'anul·lació de matrícula la inassistència no justificada a les activitats formatives durant un període de deu dies lectius consecutius.  
19.5. L'anul·lació de matrícula de l'alumne o alumna en el cicle formatiu, per les causes establides en aquest apartat, s'ajustarà al procediment següent:  
a) Quan s'arribe al límit del 15 % de faltes o es complisquen deu dies lectius d'inassistència continuada sense justificar o amb una justificació improcedent, la direcció del centre comunicarà a l'alumne o alumna, o als seus representants legals, l'anul·lació de la matrícula per inassistència, amb un tràmit d'audiència prèvia a la persona interessada, dins del termini de dos dies hàbils. Aquesta podrà reclamar aquesta resolució davant de la direcció del centre.  
En el cas que la reclamació siga desestimada per la direcció del centre, la persona interessada podrà presentar un recurs davant de la direcció territorial d'educació corresponent.  
b) A l'expedient acadèmic de l'alumne o alumna s'haurà d'adjuntar una còpia de la resolució de l'anul·lació de la matrícula, si és procedent.  
c) La direcció del centre públic farà les comunicacions, a petició del director o directora del centre privat autoritzat adscrit, una vegada haja comprovat que s'han dut a terme els tràmits previstos en aquest apartat.  
  
d) Les comunicacions han d'efectuar-se de manera que en quede constància documentada o mitjançant un justificant de recepció.  
19.6. A l'efecte del que preveu aquest apartat, es consideren faltes justificades les absències derivades d'una malaltia o d'un accident de l'alumne o alumna, l'atenció a familiars o qualsevol altra circumstància extraordinària apreciada pel director o directora del centre on cursa els estudis.  
L'alumne o alumna haurà d'aportar la documentació que justifique degudament la causa de les absències.  
19.7. L'alumne o alumna la matrícula dels quals siga anul·lada per inassistència perdrà la condició d'alumne del cicle en què estiga matriculat i, per tant, no serà inclòs en les actes d'avaluació final. A més, en els centres sostinguts amb fons públics, perdrà el dret de reserva de plaça com a alumne repetidor, i si desitja continuar en el futur aquests ensenyaments, haurà de concórrer de nou en el procés general d'admissió que estiga establit.  
19.8. Els centres hauran d'establir el procediment mitjançant el qual es registraran les faltes d'assistència en les activitats de formació que es desenvolupen en el centre educatiu.  
  
20. Renúncia a la convocatòria  
20.1. Amb la finalitat de no esgotar el límit de les convocatòries establides per als mòduls esportius de formació en el centre educatiu, l'alumne o alumna, o els seus representants legals, podran renunciar a l'avaluació i la qualificació d'una o les dues convocatòries del curs acadèmic de tots o algun dels mòduls, sempre que hi concórrega alguna de les circumstàncies següents:  
a) Malaltia prolongada, malaltia comuna durant l'estat de gestació o accident de l'alumne o alumna.  
b) Obligacions de tipus personal o familiar estimades per l'equip directiu del centre que condicionen o impedisquen la dedicació normal a l'estudi.  
c) Obligacions d'un lloc de treball.  
d) Maternitat o paternitat, adopció o acolliment.  
e) Ser víctima de violència de gènere.  
f) Altres circumstàncies, justificades degudament, que tinguen caràcter excepcional.  
La sol·licitud, perquè s'admeta la renúncia a la convocatòria, s'haurà de presentar amb una antelació mínima d'un mes a la data de l'avaluació final del mòdul o els mòduls afectats.  
La direcció del centre públic on conste l'expedient acadèmic de l'alumnat haurà de resoldre la petició dins del termini màxim de deu dies hàbils, incorporar-ne una còpia a aquest expedient i comunicar-ho a la persona interessada. El silenci administratiu tindrà caràcter desestimatori.  
Contra la resolució desestimatòria, es podrà interposar un recurs d'alçada davant de la direcció territorial d'educació corresponent, dins del termini d'un mes a comptar des de l'endemà de la notificació, la resolució de la qual posarà fi a la via administrativa.  
20.2. Amb la mateixa finalitat, quan es produïsca alguna de les circumstàncies descrites en l'apartat anterior, l'alumne o alumna, o els seus representants legals, podran renunciar a l'avaluació i la qualificació d'una o les dues convocatòries previstes per al mòdul de formació pràctica.  
La sol·licitud perquè s'admeta aquesta renúncia es podrà efectuar durant tot el període previst per a la realització del mòdul de formació pràctica. La direcció del centre públic on consta l'expedient acadèmic de l'alumne o alumna resoldrà la petició dins del termini de cinc dies hàbils i incorporarà una còpia de la resolució a l'expedient esmentat.  
  
  
21. Convalidacions  
21.1. Les sol·licituds de convalidacions corresponents requereixen la matriculació prèvia de l'alumne o alumna. Les convalidacions del bloc comú, de futbol, de futbol sala i d'esports d'hivern han de sol·licitar-se en la secretaria del centre on es faça la matrícula; aquests queden registrades en els documents d'avaluació amb l'expressió «convalidat». Aquests se sol·liciten segons el que disposa l'Ordre ECI/3830/2005, de 18 de novembre (https://www.boe.es/boe/dias/2005/12/09/pdfs/A40513-40926.pdf), per la qual es modifica l'Ordre ECI/3224/2004, de 21 de setembre, per la qual s'estableixen convalidacions en efectes acadèmics entre ensenyaments determinats que condueixen a l'obtenció de titulacions oficials en l'àmbit de l'activitat física i l'esport amb les corresponents del bloc comú de tècnic esportiu que estableixen el Reial decret 1913/1997, de 19 de desembre (https://www.boe.es/boe/dias/2004/10/08/pdfs/A33896-33913.pdf), i l'Ordre CFR 5291/2004, de 8 d'octubre (https://www.boe.es/boe/dias/2004/10/15/pdfs/A34558-34227.pdf).  
21.1.1. En el cas de les modalitats esportives no esmentades, les convalidacions del bloc comú se sol·liciten al Consell Superior d'Esports del Ministeri d'Educació, Cultura i Esport.  
21.1.2. Les convalidacions referents al bloc específic se sol·liciten al Consell Superior d'Esports del Ministeri d'Educació, Cultura i Esport.  
21.2. Convalidacions d'anglés tècnic  
1. La convalidació dels mòduls d'Anglés Tècnic serà reconeguda per la direcció del centre docent on conste l'expedient acadèmic de l'alumne.  
Requerirà la matriculació prèvia en aquest mòdul i la presentació d'una certificació oficial que acredite almenys una de les situacions següents:  
a) Mòdul d'Anglés Tècnic per a grau mitjà, MED-CV206.  
Acreditar, per l'EOI o mitjançant un certificat oficial ACLES, un nivell de coneixement de la llengua estrangera del mòdul formatiu, corresponent al nivell B1 del Marc Europeu Comú de Referència per a les Llengües.  
b) Mòdul d'Anglés Tècnic per a grau superior, MED-CV305.  
Acreditar un nivell de competència lingüística corresponent al nivell B2 del Marc Europeu Comú de Referència per a les Llengües, per mitjà dels certificats reconeguts a la Comunitat Valenciana en l'Ordre 93/2013, d'11 de novembre (https://dogv.gva.es/datos/2013/11/13/pdf/2013\_10793.pdf), o en les resolucions posteriors que amplien l'annex d'aquesta ordre.  
c) Durant el primer mes del curs acadèmic, l'alumne o alumna haurà de presentar la sol·licitud de convalidació i la documentació justificativa en el centre docent públic en què conste el seu expedient acadèmic, segons el model de l'annex XXII de la Resolució de 16 de març de 2021, de la Direcció General de Formació Professional i Ensenyaments de Règim Especial.  
  
22. Alumnat amb necessitat específica de suport educatiu  
22.1. D'acord amb el que estableix l'article 71 de la Llei orgànica 2/2006, de 3 de maig, d'educació (https://www.boe.es/buscar/pdf/2006/BOE-A-2006-7899-consolidado.pdf), s'hauran d'assegurar els recursos necessaris perquè l'alumnat que requerisca una atenció educativa diferent de l'ordinària, per presentar necessitats educatives especials, puga aconseguir el màxim desenvolupament possible de les seues capacitats.  
  
Per a donar resposta educativa adequada per a l'alumnat amb necessitat específica de suport educatiu, caldrà ajustar-se al que es disposa en l'article 27 del Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià (https://dogv.gva.es/datos/2018/08/07/pdf/2018\_7822.pdf, DOGV 8356 07.08.2018), i en l'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià (https://dogv.gva.es/datos/2019/05/03/pdf/2019\_4442.pdf, DOGV 8540, 03.05.2019).  
22.2. Als alumnes amb necessitat específica de suport educatiu que estiguen cursant un cicle d'ensenyaments esportius se'ls podran fer adaptacions curriculars destinades a l'adquisició de competències comunicatives per a les persones que presenten dificultats d'expressió, tant en la seua programació com en la seua avaluació. Aquests adaptacions no podran suposar, en cap cas, una reducció o eliminació del nivell i de la quantitat dels resultats d'aprenentatge establits en el títol de tècnic Esportiu o tècnic Esportiu Superior.  
  
23. Avaluació dels processos d'ensenyament del projecte curricular i de les programacions didàctiques  
El professorat avaluarà l'aprenentatge de l'alumne o alumna, el procés d'ensenyament i la seua pròpia pràctica docent en relació amb els objectius del currículum, amb les necessitats educatives del centre i amb les característiques de l'alumne o alumna, la qual cosa implica l'avaluació i la revisió, si és el cas, del projecte curricular de cicle i de les programacions didàctiques que estiguen desenvolupant.  
  
24. Gestió i seguiment del Bloc de Formació Pràctica mitjançant SAO-ITACA  
24.1. L'Ordre 12/2022, de 9 de març, de la Conselleria d'Educació, Cultura i Esport, regula el mòdul professional de Formació en Centres de Treball (FCT) dels cicles formatius de grau mitjà i superior, Formació Professional Bàsica, programes formatius de qualificació bàsica, cursos d'especialització i Bloc de Formació Pràctica (BFP) dels ensenyaments de règim especial, en l'àmbit territorial de la Comunitat Valenciana (https://dogv.gva.es/datos/2022/03/16/pdf/2022\_2086.pdf, DOGV 9299, 16.03.2022) i la Resolució de 2 de juny de 2022, de la Direcció General de Formació Professional i Ensenyaments de Règim Especial, per la qual es dicten instruccions per a la gestió del mòdul professional de Formació en Centres de Treball (https://dogv.gva.es/datos/2022/06/06/pdf/2022\_5235.pdf, DOGV 9355, 06.06.2022).  
  
Especialment per als ensenyaments esportius caldrà ajustar-se al que estableixen els articles següents:  
Article 4. Accés al mòdul d'FCT, apartat f  
Article 29. Flexibilització del mòdul d'FCT, apartat 1  
Article 32. Exempció del mòdul d'FCT  
24.2. Els centres d'ensenyaments esportius de règim especial amb un conveni de col·laboració vigent amb l'Administració educativa, per ser considerats legalment d'utilitat pública, hauran de gestionar les sol·licituds d'exempció del Bloc de Formació Pràctica. Aquests centres realitzaran el tràmit en els mateixos termes que estipula l'article 32 de la normativa esmentada en aquest apartat. Una vegada concedida l'exempció es procedirà a registrar-la en l'expedient acadèmic de l'alumnat, a l'efecte de la certificació acadèmica, i s'hi adjuntarà una còpia de l'acord de concessió de l'exempció total o parcial al citat expedient acadèmic.  
24.3. La gestió i el seguiment del mòdul de formació pràctica es durà a terme en l'aplicació del sistema d'administració en línia per a la formació en centres de treball (SAO-ITACA), de la Conselleria d'Educació, Cultura i Esport.  
L'alumnat que haja començat el Bloc de Formació Pràctica en el curs 2023-2024 i el finalitze entre setembre-novembre del 2024, a efectes administratius haurà de ser matriculat de nou en ITACA d'aquest mòdul en el curs 2024-2025 i el centre haurà de tornar a realitzar tots els passos necessaris per a sincronitzar SAO-ITACA.  
La informació general i d'accés per a la gestió del mòdul de Formació Pràctica es troba en l'enllaç següent:  
http://www.ceice.gva.es/va/web/formacion-profesional/formacion-en-centros-de-trabajo.  
També poden trobar un resum del manual per als ensenyaments esportius en l'adreça web següent:   
https://ceice.gva.es/webitaca/docs/deportives/Gest\_BFP\_ITACA\_seguimiento\_SAO\_Deportivas.pdf.  
24.4. Es podrà sol·licitar la realització o finalització del mòdul de formació pràctica en períodes de caràcter extraordinari per causes objectives com puguen ser la falta de llocs formatius, l'estacionalitat del sector, la interrupció del període de pràctiques o qualsevol altra que faça impossible la realització completa de les pràctiques en el període ordinari, i s'haurà de comptar en tot cas amb el consentiment del tutor o tutora i de l'alumnat afectat.  
S'entén per període extraordinari la realització del mòdul de formació pràctica:  
a) Durant el mes d'agost.  
b) En períodes escolars no lectius.  
c) Durant els caps de setmana o festes laborals.  
24.5. Per a la realització del mòdul de formació pràctica en períodes extraordinaris, es requerirà autorització de la Inspecció d'Educació, a petició de la direcció del centre i a instància de l'equip docent, a l'efecte de la qual haurà d'incloure's justificació raonada, el calendari i els horaris proposats, així com els mecanismes per al seguiment i el control tutorial. No obstant això, en cas de realitzar el mòdul de formació pràctica en les vacances de Pasqua o Nadal, caps de setmana o festes laborals, no caldrà una autorització prèvia i n'hi haurà prou amb la comunicació prèvia a la Inspecció d'Educació.  
La sol·licitud del període extraordinari s'haurà de formular almenys 30 dies hàbils abans de la data per a la qual se sol·licita autorització.  
  
25. Actualització de l'autorització d'un centre privat  
Qualsevol modificació en l'ús d'aules o espais esportius que es van aportar en la resolució de la Conselleria d'Educació, Cultura i Esport, per la qual es va concedir l'autorització d'obertura i funcionament a un centre privat d'ensenyaments esportius, l'hauran de sol·licitar els titulars dels centres a través del procediment habilitat per a fer-ho, i dirigit a la Direcció General de Centres Docents. Servei d'Autoritzacions de Centres Privats i Concerts Educatius, seguint les instruccions de l'enllaç següent: https://www.gva.es/va/inicio/procedimientos'id\_proc=22609.  
  
  
26. Centres de pràctiques i estudiants Erasmus1. La participació dels centres i del professorat en la formació pedagògica i didàctica dels estudiants del màster que habilita per a la professió de professor o professora d'Educació Secundària Obligatòria i de Batxillerat, Formació Professional i ensenyaments d'idiomes, es realitzarà segons el que estableix l'Ordre de 30 de setembre de 2009, de la Conselleria d'Educació, per la qual es regulen la convocatòria i el procediment per a la selecció de centres de pràctiques i s'estableixen orientacions per al desenvolupament del pràcticum dels títols oficials de màster que habiliten per a l'exercici de les professions de professor d'Educació Secundària Obligatòria i de Batxillerat, Formació Professional i ensenyaments d'idiomes (https://dogv.gva.es/va/eli/es-vc/o/2009/09/30/(1)/vci-spa/pdf/, DOGV 6123, 15.10.2009).  
2. Els centres també podran acollir estudiants universitaris estrangers en pràctiques a través del programa Erasmus+. L'acollida d'aquest alumnat es regula en la Resolució de 20 de febrer de 2017, de la Direcció General de Política Lingüística i Gestió del Multilingüisme, per la qual s'aproven les instruccions d'acollida d'estudiants d'educació superior Erasmus+ per a realitzar pràctiques en centres educatius valencians (https://dogv.gva.es/datos/2017/02/24/pdf/2017\_1455.pdf, DOGV 7987, 24.02.2017).  
3. En els casos anteriors la participació d'aquest personal extern en el centre es farà aplicant les mesures de prevenció, higiene i promoció de la salut per als centres educatius en el curs 2023-2024.  
  
27. Prevenció de riscos laborals en el sector docent  
27.1. Adaptació de llocs de treball  
Atés l'article 25 de la Llei 31/1995, de 8 de novembre, de prevenció de riscos laborals (https://www.boe.es/boe/dias/1995/11/10/pdfs/A32590-32040.pdf, BOE 269, 10.11.1995), per a garantir la protecció dels treballadors i treballadores sensibles a determinats riscos recomanada en els informes mèdics laborals sobre adaptació del lloc de treball emesos pels metges i metgesses de medicina del treball del Servei de Prevenció de Riscos Laborals de l'Institut Valencià de Seguretat i Salut en el Treball (INVASSAT), caldrà ajustar-se al que s'indica a continuació:  
1. D'acord amb la instrucció operativa per a l'adaptació o canvi de lloc per motius de salut en l'Administració de la Generalitat, la persona interessada haurà de presentar la sol·licitud, dirigida a la unitat mèdica de la direcció territorial on es trobe destinada, mitjançant el tràmit telemàtic Z, disponible en l'enllaç https://www.gva.es/va/inicio/procedimientos'id\_proc=18880.  
A priori, no cal adjuntar informes mèdics a la sol·licitud de la persona interessada.  
En la sol·licitud ha de constar:  
- En l'apartat corresponent a exposició de motius (C) s'haurà d'indicar la situació administrativa (funcionari/ària de carrera, interí/interina, laboral), el centre de treball i el lloc ocupat, així com les tasques que s'hi desenvolupen.  
- En l'apartat corresponent a sol·licitud (D) s'haurà d'indicar: adaptació/canvi de lloc de treball i comunicar que es troba en situació d'alta/baixa mèdica.  
- En l'apartat (E), l'òrgan al qual dirigeix la sol·licitud, i s'hi haurà d'indicar: unitat mèdica de la direcció territorial on es trobe destinada la persona sol·licitant.  
2. La Unitat Mèdica de la direcció territorial, si ho considera oportú, traslladarà aquesta sol·licitud al Servei de Prevenció de Riscos Laborals (SPRL). En els casos en què la unitat mèdica corresponent opte per no tramitar la sol·licitud a l'SPRL, la Unitat Mèdica proposarà a la direcció territorial, o a la direcció general, segons hi corresponga, les mesures necessàries que es deriven de la sol·licitud.  
3. L'informe sobre si és procedent o no l'adaptació o el canvi de lloc realitzat per l'SPRL es remetrà a la Direcció General de Personal Docent.  
La direcció territorial a què estiga adscrit el lloc informarà, de les resolucions de canvi de lloc, adaptació o incapacitat laboral, la persona responsable del centre de treball, la persona sol·licitant i el Comité de Seguretat i Salut.  
La Direcció General de Personal Docent, en els casos en què les mesures proposades en l'informe de l'SPRL siguen de la seua competència, n'analitzarà la viabilitat i realitzarà la resolució corresponent, segons l'informe de l'SPRL, aquesta resolució es remetrà a la direcció territorial corresponent.  
En la resta dels casos, que siguen competència de la direcció territorial, siguen d'adaptació de lloc o d'incapacitat laboral, es remetrà l'informe a la direcció territorial corresponent. La direcció territorial, després d'analitzar les mesures proposades per l'SPRL procedirà a adaptar el lloc o a tramitar la incapacitat laboral.  
4. Quan l'informe faça referència a un canvi d'adscripció de destinació, canvi d'especialitat entre les seues especialitats reconegudes en el centre, o a l'adequació d'horari i/o jornada, per part de l'òrgan competent en matèria de personal docent, es procurarà adaptar tot el que siga procedent d'acord amb l'INVASSAT.  
5. Quan l'informe determine que el o la docent ha d'utilitzar de manera habitual un material que el centre ja té, aquest l'ha de posar a la disposició del o de la docent.  
6. Quan el centre dispose d'aquest material, però aquest estiga situat en una aula, el o la docent haurà d'impartir docència prioritàriament en aquesta aula.  
7. Quan l'informe determine que el o la docent ha d'utilitzar de manera habitual un equip d'amplificació vocal portàtil, la direcció del centre educatiu ho ha de notificar a la Subdirecció General de Personal Docent. Aquesta unitat durà a terme els tràmits de contractació oportuns i l'enviarà al centre per a ús exclusiu del o la docent mentre estiga en aquest centre de treball. Quan el o la docent canvie de lloc de treball a un altre centre educatiu, la direcció del centre ho ha de notificar a la direcció general competent en matèria de personal docent perquè es produïsca el trasllat del material i se'n deixe constància.  
  
27.2. Delegats de prevenció de riscos laborals  
S'hi podrà aplicar el que disposa la Resolució del secretari autonòmic d'Educació i Formació Professional, per la qual s'aproven les instruccions per a l'organització i el funcionament dels centres que imparteixen Educació Secundària Obligatòria i Batxillerat durant el curs 2023-2024.  
  
28. Tecnologies de la informació i de la comunicació, sistema de gestió ITACA i protecció de dades  
28.1. Normativa que haurà de tindre's en compte en matèria de l'ús de les tecnologies de la informació i de la comunicació i la protecció en el tractament de les dades.  
Caldrà ajustar-se al que disposa la legislació en la matèria i en les instruccions de servei que dicte la direcció general amb competències en tecnologies de la informació i de la comunicació, i, específicament, en:  
  
1. El Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades, i pel qual es deroga la Directiva 95/46/CE (Reglament general de protecció de dades) (DOUE L119/1, 04.05.2016).  
  
2. La Llei orgànica 3/2018, de 5 de desembre, de protecció de dades personals i garantia dels drets digitals (https://www.boe.es/boe/dias/2018/12/06/pdfs/HBF-K-7227-01508.pdf, BOE núm. 294, de 06.12.2018).  
3. El Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal (https://www.boe.es/buscar/pdf/2008/BOE-A-2008-979-consolidado.pdf, BOE núm. 17, de 19.01.2008), en els apartats que es mantenen vigents.  
4. L'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat (https://dogv.gva.es/datos/2013/12/10/pdf/2013\_11767.pdf).  
5. La Resolució de 26 de juny de 2013, de la Direcció General de Centres i Personal Docent, de la Direcció General de Formació Professional i Ensenyaments de Règim Especial i de la Direcció General de Tecnologies de la Informació, per la qual s'estableixen el procediment i el calendari d'inventariat i la certificació de les aplicacions i equipament informàtic existents en els centres educatius dependents de la Generalitat (https://dogv.gva.es/datos/2013/06/28/pdf/2013\_6845.pdf, DOGV 7056, 28.06.2013).  
6. La Resolució de 28 de juny de 2018, de la Sotssecretaria de la Conselleria d'Educació, Investigació, Cultura i Esport, per la qual es dicten instruccions per al compliment de la normativa de protecció de dades en els centres educatius públics de titularitat de la Generalitat (https://dogv.gva.es/datos/2013/06/28/pdf/2013\_6845.pdf, DOGV 8436, 03.12.2018).  
28.2. ITACA  
1. El Decret 51/2011, de 13 de maig, del Consell, sobre el sistema de comunicació de dades a la conselleria competent en matèria d'educació, mitjançant el sistema d'informació ITACA, dels centres docents que imparteixen ensenyaments reglats no universitaris (https://dogv.gva.es/datos/2011/05/17/pdf/2011\_5616.pdf, DOGV 6522, 17.05.2011), regula aquest sistema d'informació com a instrument per a la gestió i la comunicació de les dades i dels documents necessaris per al funcionament adequat del sistema educatiu de la Comunitat Valenciana.  
  
2. El sistema d'informació ITACA té com a finalitat la consecució d'una gestió integrada dels procediments administratius i acadèmics del sistema educatiu de la Comunitat Valenciana.  
3. Tots els centres gestionats des d'ITACA tenen l'obligació de comunicar a la conselleria competent en matèria d'educació, en el termini establit per la normativa vigent i mitjançant aquest sistema, la informació requerida en el Decret 51/2011, de 13 de maig, ja esmentat, amb atenció especial a les dades que es refereixen al dret d'assistència i estudi de l'alumnat, segons l'article 40 del Decret 195/2022, d'11 de novembre, del Consell, d'igualtat i convivència en el sistema educatiu valencià (DOGV 9471, 16.11.2022).  
28.3. Ús de plataformes informàtiques en els centres educatius públics de titularitat de la Generalitat  
1. La Generalitat Valenciana, a través de la direcció general competent en matèria de tecnologies de la informació i de les comunicacions, disposarà les plataformes, els serveis amb caràcter instrumental (programari d'oficina, de videoconferència, de treball col·laboratiu, etc.) i, en general, les eines més adequades perquè s'usen en els centres educatius de titularitat de la Generalitat, segons l'Ordre 19/2013, de 3 de desembre, de la Conselleria d'Hisenda i Administració Pública, per la qual s'estableixen les normes sobre l'ús segur de mitjans tecnològics en l'Administració de la Generalitat (DOGV 7169, 10.12.2013).  
  
La Conselleria d'Educació, Cultura i Esport posa a la disposició dels centres educatius un sistema de comunicació entre el centre i l'equip docent, l'alumnat i les persones progenitores i/o tutores legals per mitjà de les plataformes ITACA-Web Família 2.0 i Mòdul Docent 2.0.  
  
El projecte anomenat Centre Digital Col·laboratiu de la Generalitat Valenciana s'implantarà progressivament en tots els centres i incorporarà totes les plataformes autoritzades que hagen de ser usats tant per l'alumnat, com pel professorat i per les persones progenitores i/o persones tutores legals de l'alumnat.  
Per tant, com a norma general, hauran d'usar-se les eines que la conselleria competent en matèria d'educació posa a la disposició dels centres. A més, l'article 5.4 de l'Ordre 19/2013, ja esmentada, estableix que qualsevol externalització del tractament requereix la subscripció d'un contracte exprés entre la conselleria competent en matèria d'educació, com a responsable del tractament, i l'empresa responsable de la prestació del servei, com a encarregada del tractament, que, en aquest cas, serien les empreses propietàries d'aquestes plataformes. L'obligatorietat d'aquest «contracte per encàrrec», així com les seues condicions, es troba especialment especificada en l'article 28 del Reglament general de protecció de dades (RGPD).  
Segons l'Ordre 19/2013, queda prohibit transmetre o guardar informació pròpia de l'Administració de la Generalitat en sistemes d'informació externs (com és el cas dels serveis en el núvol, on cloud), llevat que hi haja una autorització expressa de la conselleria competent en matèria d'educació després de l'anàlisi dels riscos associats a aquesta externalització, especialment sobre els aspectes següents:  
- les comunicacions han de xifrar les dades d'extrem a extrem;  
  
- la ubicació de les dades ha d'estar en l'Espai Econòmic Europeu;  
  
- s'ha de comprovar el compromís, a través de les seues polítiques, a no realitzar un perfilament o una analítica amb les dades emmagatzemades;  
- no s'ha de permetre fer ús de les dades, ni tan sols anonimitzades, per a finalitats diferents de les directament relacionades amb la prestació del servei.  
2. En relació amb l'ús de xarxes socials en l'àmbit educatiu, aquesta resolució de 28 de juny de 2018 (https://dogv.gva.es/datos/2018/12/03/pdf/2018\_11040.pdf), indica que la publicació de dades personals en xarxes socials per part dels centres educatius requereix tindre el consentiment inequívoc de les persones implicades, a les quals s'informarà prèviament de manera clara de les dades que es publicaran, en quines xarxes socials, amb quina finalitat, qui pot accedir a aquests dades, així com de la possibilitat d'exercir els seus drets d'accés, rectificació, oposició, supressió («dret a l'oblit»), limitació del tractament, portabilitat i de no ser objecte de decisions individualitzades, així com el dret a la retirada del consentiment atorgat prèviament.  
  
3. No requereix autorització l'ús de xarxes socials per a l'exercici de les competències en matèria d'educació, sempre que no tracten ni difonguen dades personals la responsabilitat de tractament de les quals corresponga a les persones titulars d'òrgans superiors o del nivell directiu de la conselleria. Té la condició de dada personal qualsevol informació que es puga relacionar amb una persona física identificada o identificable. Aquesta definició inclou, entre altres dades, imatges, veu, codis d'identificació, qualificacions o opinions. No obstant això:  
a) Està expressament desautoritzat l'ús de xarxes socials que incloguen qualsevol classe de publicitat o que puguen utilitzar-se per a una finalitat diferent de la mateixa comunicació.  
b) Quan s'utilitzen aquests mitjans, els centres educatius informaran les famílies i l'alumnat de més de 14 anys sobre l'ús segur de les xarxes socials, dels drets i de les obligacions dels intervinents, així com de l'exempció de responsabilitat de la conselleria en aquests aplicacions.  
  
c) Quan les dades personals de l'alumnat, incloses fotografies o vídeos, siguen proporcionades per tercers o altres membres de la comunitat educativa, sense mediació de la persona titular de les dades (l'alumnat major de 14 anys o els qui tinguen la representació legal del/de la menor), es garantirà que es disposa de l'autorització expressa i concreta d'ús, o l'assumpció de responsabilitat per qui les cedeix.  
  
4. Qualsevol tractament de dades de caràcter personal ha de complir el que preveu la normativa vigent en la matèria, i, en particular, les obligacions d'informar les persones afectades pels tractaments i transparència sobre aquests. A més, han de cenyir-se a les finalitats específiques previstes quan es van crear i s'han d'haver publicat en els registres d'activitats corresponents (RAT). Es pot prendre com a referència el procediment utilitzat per la mateixa conselleria, o es poden adaptar els models que faça falta d'entre els que es troben en la URL: https://ceice.gva.es/va/registre-de-tractament-de-dades.  
  
L'òrgan d'informació i assessorament de la Generalitat en matèria de protecció de dades és la Delegació de Protecció de Dades (https://participacio.gva.es/va/web/delegacion-de-proteccion-de-datos-gva), a la qual es poden dirigir les persones interessades quant a totes les qüestions relatives al tractament de les seues dades personals i a l'exercici dels seus drets, a l'empara del Reglament general de protecció de dades. Quant a la manera d'exercir els drets, es pot consultar més informació en l'enllaç següent: www.gva.es/va/inicio/procedimientos'id\_proc=19364.  
5. Sobre la utilització d'aplicacions de missatgeria per part del professorat per a la comunicació amb l'alumnat, el punt 3.2.7 de la Resolució de 28 de juny de 2018 esmentada indica que, amb caràcter general, les comunicacions entre el professorat i l'alumnat han de tindre lloc dins de l'àmbit de la funció educativa i no dur-se a terme per aplicacions de missatgeria instantània. Si cal establir canals específics de comunicació, hauran d'emprar-se els mitjans i les eines establits per la conselleria competent en matèria d'educació i posades a la disposició de l'alumnat i el professorat o per correu electrònic. Així mateix, quan la comunicació siga entre el professorat i qui exercisca la representació legal de l'alumnat, el punt 3.2.8 assenyala que les comunicacions han de dur-se a terme a través dels mitjans posats a la disposició dels dos pel centre educatiu o la conselleria competent en matèria d'educació.  
  
6. Els tractaments de dades personals mitjançant aplicacions informàtiques mòbils, conegudes com a aplicacions mòbils (apps), han d'incloure's en la política de seguretat del centre, com a mínim amb les mateixes garanties que qualsevol altre tractament, tal com indica l'Informe sobre la utilització per part de professorat i l'alumnat d'aplicacions que emmagatzemen dades en el núvol amb sistemes aliens a les plataformes educatives, publicat per l'Agència Espanyola de Protecció de Dades (https://www.aepd.es/media/guias/guia-orientaciones-apps-datos-alumnos.pdf).  
Tal com indica aquest informe, les aplicacions que contenen més dades personals de l'alumnat són els quaderns de notes del personal docent, que contenen el seu progrés i les seues qualificacions. Per tant, qualsevol aplicació que incloga la identificació de l'alumne/a pot portar a elaborar perfils segons les funcionalitats i la tipologia de les dades recopilades. Amb els hàbits de navegació, junt amb les dades d'altres persones usuàries amb les quals contacta i el seu comportament educatiu, es poden crear perfils de la persona usuària susceptibles de ser tractats sense el consentiment de la persona usuària, amb l'excusa de millorar el funcionament del servei. Les persones usuàries es poden classificar fàcilment segons la seua activitat, en funció de les accions que fan o, fins i tot, el temps que tarden a fer-les. Cal tindre en compte que les aplicacions d'instal·lació no assistida en dispositius mòbils intel·ligents són capaces d'accedir a una quantitat elevada de dades de caràcter personal emmagatzemades en el mateix dispositiu, com ara el número d'identificació del terminal, l'agenda de contactes, imatges o vídeos. A més, aquests aplicacions poden accedir als sensors del dispositiu i permeten obtindre la ubicació geogràfica, capturar fotos, vídeos o sons.  
Per tot això, no es podran utilitzar les plataformes informàtiques o aplicacions informàtiques mòbils (conegudes com a apps), diferents de les disposades o autoritzades per la conselleria competent en matèria d'educació, que tinguen com a finalitat:  
a) Tant la comunicació amb les famílies com amb l'alumnat.  
b) El seguiment de l'alumnat a través de quaderns de notes de com progressa i la qualificació d'aquest progrés.  
28.4. Identitat digital de l'alumnat, del personal docent i del personal no docent d'atenció educativa  
En el marc establit per la proposta de modificació de 3 de juny de 2021 (Document SEC (2021) - 228 final) del Reglament UE 910/2014, del Parlament Europeu i del Consell, relatiu a la identificació electrònica i els serveis de confiança per a les transaccions electròniques en el mercat interior, la identitat digital de l'alumnat, del personal docent i del personal no docent d'atenció educativa, estarà constituïda pels elements següents:  
a) Els elements registrals que consten en el sistema ITACA, regulat pel Decret 51/2011, de 13 de maig, del Consell, sobre el sistema de comunicació de dades a la conselleria competent en matèria d'educació, a través del sistema d'informació ITACA, dels centres docents que imparteixen ensenyaments reglats no universitaris (DOGV 6522, 17.05.2011);  
b) Els elements registrals que consten en el sistema EDEN, regulat per l'Ordre 5/2021, de 12 de febrer, de la Conselleria d'Educació, Cultura i Esport, per la qual es regulen el contingut, l'ús i l'accés a l'expedient docent electrònic normalitzat (DOGV 9022, 17.02.2021);  
  
c) La identificació electrònica per a l'accés en les xarxes i els portals educatius, mitjançant el sistema que determine la direcció general competent en matèria de seguretat de la informació, autorització i control de les tecnologies de la informació i les telecomunicacions en l'àmbit de la Generalitat.  
  
29. Consideracions finals  
29.1. Modalitats amb referències normatives anteriors a la LOE  
Totes les modalitats esportives aplicaran i impartiran el bloc comú establit en l'Ordre 20/2019, de 16 de desembre, de la Conselleria d'Educació, Cultura i Esport, per la qual es regula el bloc comú dels ensenyaments esportius de règim especial en l'àmbit de la Comunitat Valenciana, excepte aquells el títol i els ensenyaments mínims dels quals encara estan establits a l'empara del que disposa el Reial decret 1913/1997, de 19 de desembre (actualment esports d'hivern, futbol i futbol sala), que impartiran aquest bloc comú, d'acord amb el que preveuen els respectius reials decrets curriculars.  
L'administració educativa vetlarà per la configuració correcta del sistema de comunicació de dades ITACA, d'ús obligatori per a tots els centres docents que imparteixen aquests ensenyaments en l'àmbit de la Comunitat Valenciana, segons el que disposa el Decret 51/2011, de 13 de maig, del Consell.  
29.2. Compliment de les instruccions  
1. La direcció de cada centre educatiu haurà de complir i fer complir el que s'estableix en la resolució i adoptar les mesures necessàries perquè el seu contingut siga conegut per totes les persones que siguen membres de la comunitat educativa.  
2. Aquests instruccions són aplicables als centres privats, excepte en els punts que contradiguen la normativa específica.  
3. La Inspecció d'Educació vetlarà pel compliment del que estableix aquesta resolució.  
4. Quant a l'organització i el funcionament dels centres objecte d'aquesta resolució i que no preveu aquesta norma, es podrà aplicar, de manera subsidiària, allò que s'ha disposat per als centres amb Educació Secundària Obligatòria, Batxillerat i Formació Professional.  
5. Les direccions territorials competents en matèria d'educació tenen la facultat per a resoldre, coordinadament amb els responsables d'ordenació acadèmica dels ensenyaments de règim especial, en l'àmbit de la seua competència, els problemes que puguen sorgir en l'aplicació d'aquesta resolució.